Akcija čišćenja javnih lokacija od kontaminiranih igala i šriceva 24.10.2014.\nTerenski radnici NVO Juventas su 24.10.2014. godine organizovali akciju čišćenja kontaminiranog pribora za injektiranje droga, a na poziv građana Glavnog grada. Naime, zabrinuti roditelji koji žive u obližnjoj zgradi su se obratili Udruženju Roditelji putem društvene mreže Facebook, pa je na taj način i ostvarena komunikacija sa timom NVO Juventasa. Ovom prilikom čistili su lokaciju u blizini autobuskog stajališta u naselju Stara Zlatica. Tokom akcije čišćenja sakupljena je manja količina svježe korišćenog kontaminiranog pribora koja će se odnijeti u Klinički centar Crne Gore radi procesa uništenja.\nU okviru programa Smanjenje štetnih posljedica NVO Juventasa, čije su aktivnosti usmjerene na podizanje kvaliteta života korisnika droga, ali i njihovih porodica i lokalnih zajednica u kojima žive, organizuju se i periodične akcije čišćenja javnih lokacija, kao i vanredne, po pozivu građana.\nPočetkom naredne sedmice, izaći će se na teren i očistiti lokacije u naselju Stari Aerodrom. I na ove lokacije su nam ukazali sugrađani.\nKoristimo priliku da pozovemo građane da nas obavijeste ukoliko primijete odbačene špriceve i igle, kako bi pribor sakupile osobe koje su obučene za ovu vrstu aktivnosti.\nAkcija čišćenja 08. april 2014. godine\nTerenskiradnici NVO Juventassu 08.04.2014.godine organizovali akciju čišćenja kontaminiranog pribora za injektiranje droga. Ovom prilikom čistili su lokaciju u glavnom gradu – šetačku zonu na brdu Ljubović. Tokom akcije čišćenja sakupljena je jedna specijalizovana kutija kontaminiranog pribora koja je odnijeta u Klinički centar Crne Gore radi procesa uništenja.\nU okviru programa smanjenja štete Juventasa, čije su aktivnosti usmjerene na podizanje kvaliteta život akorisnika droga,organizuju se periodične akcije čišćenja lokacija u lokalnojz ajednici, dok je lokacija nabrdu Ljubović očišćena nakon reagovanja novinara ND Vijesti. Koristimo priliku da pozovemo građane da nas obavijeste ukoliko primijete odbačene špriceve i igle, kako bi pribor sakupile osobe koje su obučene za ovu vrstu aktivnosti.\nAkcija čišćenja 06. mart 2013. godine\nJuventas je 06. marta 2013. godine organizovao akciju čišćenja na Koniku u jednoj staroj, napuštenoj kući i u prostorijama atomskog skloništa na Starom aerodromu, gdje su se nalazili veće količine korišćenog pribora za injektiranje: iskorišćene igle, špricevi i kuvala.\nOvom prilikom sakupljeno je oko 1500 kontaminiranog pribora (iskorišćenih igala i špriceva) i predato u Klinički centar na uništavanje.\nAkcija čišćenja 01. mart 2013. godine\nJuventas je 01. marta 2013. godine organizovao akciju čišćenja u nekadašnjoj zgradi preduzeća Ateks na Bulevaru Ivana Crnojevića u Podgorici. Građani koji žive u blizini obavijestili su zaposlene u Juventas-u da je prostor u kome je nekad bilo podgoričko preduzeće mjesto na kome se okupljaju zavisnici.\nU ovoj akciji pornađeno je oko 900 korištenih igala i špriceva koji su sakupljeni u kutije i odnijeti u Klinički centar na uništavanje.\nU sklopu redovnih aktivnosti tima terenskih radnika Juventasa organizovane su akcije čišćenja lokacija na kojima korisnici droga u većim količinama odlažu kontaminirani pribor za injektiranje. Nakon sakupljanja ostavljenog i iskorišćenog pribora (igle, špricevi, ampule i sl), akcije se organizuju jednom mjesečno i realizuju na određenim lokacijama koje su poznate terenskim radnicima Juventasa. Do sada je prikupljeno nekoliko hiljada iskorišćenih igala i špriceva, koji su odnijeti u Klinički centar Podgorice radi procesa uništavanja.\nTokom ljetnjih mjeseci terenski radnici obilazaze i stambena naselja, uglavnom po pozivu ili žalbi građana. Takođe, vršena je akcija čišćenja nekoliko javnih mjesta za koje se smatra da su visoko frekventna. Juventasov tim terenskih radnika će nastaviti sa akcijama čišćenja na teritoriji Podgorice i u 2013. godine, a po pozivu organizovaće akcije i u drugim opštinama Crne Gore.


Još jedna nagrada za projekat "Putovanje Srbijom kroz vekove" | odgovornoposlovanje.rs\nBeograd, 13. februar 2018. – Sajt srbijomkrozvekove.rs, deo projekta „Putovanje Srbijom kroz vekove“, koji je Deloitte kompanija realizovala povodom 25 godina poslovanja u Srbiji, proglašen je jednom od pet najboljih onlajn stvari u 2017. godini, u kategoriji Obrazovanje i kultura, a po izboru magazina PC Press. U istoj kategoriji nagrađeni su još i petlja.org, galerijamaticesrpske.rs, kinoteka.org.rs i svetnauke.org.\nPriznanja pobednicima uručena su na svečanom skupu u sali Skupštine grada Beograda, a nagradu su u ime kompanije preuzele Aleksandra Gregović i Nina Stojić iz Službe za marketing i komunikacije.\nMagazin PC Press više od dve decenije dodeljuje nagrade za 50 najboljih onlajn stvari. Ove godine su u žiriju osim publike i uredništva PC Pressa bili Dragana Đermanović, Dragan Varagić i Vojislav Žanetić.\nOvo je druga nagrada koju je Deloitte dobio za projekat „Putovanje Srbijom kroz vekove“, pre mesec dana kompanija je nagrađena u kategoriji društveno odgovorni projekat u profitnom sektoru, na tradicionalnoj svečanoj ceremoniji koju organizuje Udruženje za tržišne komunikacije Srbije (UEPS).


Home Magazin Tehnologija Pismo Marka Zuckerberga zaposlenima\n„Prvo, malver koji nam je jučer isključio sve usluge bio je najgori prekid koji smo imali godinama. Proveli smo protekla 24 sata razmatrajući kako možemo da ojačamo naše sisteme protiv ove vrste neuspjeha. Ovo je, takođe, bio podsjetnik na to koliko je naš rad važan ljudima. Duboka zabrinutost zbog prekida nije zbog broja ljudi koji prelaze na konkurentne usluge ili koliko novca gubimo, već šta to znači za ljude koji se oslanjaju na naše usluge da komuniciraju sa voljenima, vode svoje poslovanje ili podržavaju svoje zajednice“.\n„Siguran sam da je mnogima od vas teško palo nedavno svjedočenje jer jednostavno ne odražava kompaniju koju poznajemo.\nBrinemo o pitanjima poput bezbjednosti, blagostanja i mentalnog zdravlja. Teško je gledati medijsko izvještavanje koje pogrešno predstavlja naš rad i naše motive. Najosnovnije, mislim da većina nas jednostavno ne prepoznaje lažnu sliku kompanije koja je prikazana“.\n„Ako smo željeli da zanemarimo istraživanje, zašto smo stvorili vodeći istraživački program u industriji, kako bismo razumjeli sva važna pitanja? Ako nam nije stalo do borbe protiv štetnih sadržaja, zašto bismo onda zaposlili toliko više ljudi posvećenih ovoj temi od bilo koje druge kompanije- čak i veće od nas? Ako smo željeli da sakrijemo svoje rezultate, zašto bismo uspostavili vodeći standard u industriji za transparentnost i izvještavanje o onome što radimo? I ako su društveni mediji bili odgovorni za polarizaciju društva, kao što neki ljudi tvrde, zašto onda vidimo da se polarizacija povećava u Sjedinjenim Državama, dok ona ostaje ista ili opada u mnogim zemljama sa jednako velikom upotrebom društvenih medija širom svijeta“, upitao je Zuckerberg.\n„Zarađujemo od oglasa, a oglašivači nam neprestano govore da ne žele svoje oglase pored štetnog ili ljutog sadržaja. I ne poznajem nijednu tehnološku kompaniju koja namjerava da proizvodi proizvode koji ljude ljute ili ih čine tužnim. Moralni, poslovni i proizvodni podsticaji ukazuju na suprotan smjer. Ali, od svega objavljenog, posebno sam fokusiran na pitanja o našem radu sa djecom. Proveo sam mnogo vremena razmišljajući o iskustavima koja želim da moja djeca i drugi imaju na mreži, i veoma mi je važno da sve što izgradimo bude bezbjedno i dobro za djecu“, istakao je on.\n„Istraživanje je zapravo pokazalo da mnogi tinejdžeri sa kojima smo razgovarali smatraju da im korištenje Instagrama pomaže kada se bore sa teškim trenucima i problemima sa kojima su se tinejdžeri uvijek suočavali. U stvari, u 11 od 12 oblasti na slajdu na koje se Žurnal oslanja – uključujući ozbiljna područja poput usamljenosti, anksioznosti, tuge i problema sa ishranom – više tinejdžerki koje su rekle da se bore sa tim problemom istaklo je da je Instagram ta teška vremena učinio boljim, a ne gorim“, poručio je Zuckerberg onima koji smatraju da Instagram šteti mladim djevojkama.\n„Uprkos tome, zabrinut sam zbog navoda koji su dospjeli u javnost. Imamo vodeći istraživački program u industriji kako bismo mogli da identifikujemo važna pitanja i radimo na njima. Razočaravajuće je vidjeti da se taj rad izvlači iz konteksta i koristi za konstruisanje lažne priče koja nas ne zanima. Ako napadnemo organizacije koje se trude da prouče njihov uticaj na svijet, efikasno šaljemo poruku da je sigurnije da uopšte ne gledate, u slučaju da pronađete nešto što bi se moglo zamjeriti vama. Čini se da su do tog zaključka ostale kompanije došle i mislim da to vodi do mjesta koje bi bilo daleko gore za društvo. Iako bi nam moglo biti lakše da sledimo taj put, nastavićemo da istražujemo jer je to ispravno“.\nPrevious articleVučić: Beograd i Zagreb imaju 90 posto usaglašene stavove o BiH\nNext articlePotpisan ugovor o kupoprodaji u poslovnoj zoni Ratkovac- planiraju se nova zapošljavanja radnika\nInstagram ponovno ne radi, korisnici diljem svijeta prijavljuju probleme\nMicrosoft predstavio Windows 11 s redizajniranim startnim menijem\nPonovo ‘proradio’ Facebook, Instagram i WhatsApp nakon šest sati


Windows 11 SE bi mogao biti svedenija verzija novog operativnog sistema – CG Vijesti\nMicrosoft i dalje pokušava da kreira Windows sistem koji će moći da se implementira na druge platforme, a posebno na mobilne uređaje. Ovoga puta, Windows 11 SE bi mogao biti Microsoftova naredna ideja na ovom polju.\nRestriktivan operativni sistem bi bio lakši za korišćenje u poslovnom ili edukativnom sektoru, a ovo su tržišta koja Windows licence kupuju u velikim količinama. Ovakve verzije platforme bi imale restrikcije od starta, a to se posebno odnosi na tip i izvor aplikacija koje mogu da se instaliraju.\nPrema navodima XDA tima, ono što je trebalo da bude Windows 10 Cloud Edition će verovatno biti objavljeno kao Windows 11 SE. Ova platforma bi ciljala druge varijante poslovnih paketa, uključujući Education i Education Pro.\nOvoj verziji operativnog sistema nedostaju mnoge opcije u Settings aplikaciji. Čak ne postoji ni pristup Microsoft app prodavnici. Windows 11 SE uzgleda podržava instaliranje i pokretanje win32 aplikacija van Microsoft Store-a, što je ranije bilo blokirano u drugim svedenijim verzijama Windowsa.\nU ovom trenutku, nije poznato kako će se primeniti i kome će biti namenjen Windows 11 SE, a Microsoft bi ovu verziju operativnog sistema mogao predstaviti naredne nedelje.\nPovezane teme:microsoftoperativni sistemwindows


Nagrada TOB-u na Sajmu turizma u Pekingu - Moja Srbija\nNagrada za prezentaciju glavnog grada Srbije u Kini\nTuristička organizacija Beograda je na Sajmu turizma BITM 2017 u Pekingu dobila plaketu kao nagradu za uspešnu prezentaciju turističke ponude glavnog grada Srbije, kao i za prezentaciju koja je održana u okviru Foruma prvog dana Sajma.\nNagrada za prezentaciju Beograda za kinesko tržište je uručena direktoru Turističke organizacije Beograda Miodragu Popoviću, koji je nešto pre Foruma na štandu TOB dao intervju za brojne predstavnike medija iz Kine. Usled velikog interesovanja turističkih agencija, turoperatora i novinara, Popović je na štandu održao i improvizovanu konferenciju za medije. Tom prilikom je posebno elektronskim medijima podeljen promo film-pozivnica za dolazak u Beograd koju je snimio proslavljeni Bata Živojinović, u Kini poznatiji kao „Valter“, kao i više promo filmova o Beogradu.\nSajam turizma u Pekingu okuplja više od 800 izlagača, a drugi i treći dan – 17. i 18. novembar rezervisani su za poslovne sastanke sa predstavnicima turističke privrede, turističkih organizacija, turoperatora i agencija.\n« Legendarni The Residents u Domu omladine\nSudnji dan Nila Labjuta premijerno u JDP-u »


PORTAL: Zaustavljen aviosaobraćaj u Evropi\nAviosaobraćaj na severu Evrope je obustavljen, a u Velikoj Britaniji, Irskoj i nordijskim zemljama mnogo letova je otkazano zbog oblaka prašine iz vulkana.\nDim i prašina iz islandskog vulkana Ejafjalajokul (Beta)\nPrema navodima britanske Nacionalne službe za aviosaobraćaj, prašina i dim koji izlaze iz vulkana Ejafjalajokul predstavljaju "veliku opasnost po bezbednost letelica", jer je vidljivost slaba, a čestice iz vazduha mogu da uđu u motore aviona. Do erupcje islandskog vulkana je došlo posle skoro 200 godina mirovanja.\nU Engleskoj letove su otkazali aerodromi u Mančesteru i Birmingamu, u Severnoj Irskoj u Belfastu, a u Škotskoj u Aberdinu, Glazgovu i Edinburgu. Pored toga, londonski aerodrom Hitrou otkazao je najmanje 150, a Getvik 138 letova.\nLetove su otkazali i aerodromi na severu Švedske i Finske, dok je norveški institut za kontrolu aviosaobraćja "Avinor" obustavio sve komercijalne letove.\nDo prve erupcije vulkana, koji se nalazi na oko 120 kilometara od Rejkjavika, došlo je 20. marta, a juče je, budući da je seizmička aktivnost ukazala na moguću drugu erupciju, iz ovog područja evakuisano oko 800 ljudi.\nVulkan izbacuje crni dim i belu paru, dok se glečer ispod kojeg se nalazi delimično otopio, pa je vodostaj reka u ovom području do sada porastao čak tri metra.\nU oko 100 zabeleženih slučajeva u periodu od 1983. do 2000. godine kada su avionski motori "usisali" vulkansku prašinu, nije bilo ozbiljnijih posledica, izuzev kraćeg prestanka rada motora, navodi Američki geološki institut.\nČestice vulkanske prašine, koja se formira u eksplozivnim erupcijama, mogu da se istope u avionskim motorima, a zatim ponovo stvrdnu i izazovu mehaničke kvarove.\nIsland, ostrvska zemlja sa oko 320.000 stanovnika, nalazi se na vulkanskom području u severnom Atlantiku.


Djordjević: Za unapredjenje položaja osoba sa invaliditetom 1,7 milijardi (VIDEO)\nBeta 2. februara 2018. 14:40\nMinistarstvo za rad, zapošljavanje, bračka i socijalna pitanja opredelilo je više od 1,7 milijardi dinara za poboljšanje položaja osoba sa invaliditetom u 2018. godini, kojih u Srbiji prema procenama saveza i udruženja ima oko 715.000, izjavio je resorni ministar Zoran Djordjević i dodao da će ministarstvo u tom cilju obezbediti i dodatna sredstva.\nDjordjević je rekao novinarima u Palati Srbija da je zapošljavanje jedan od najvećih problema osoba sa invaliditetom, a sa čijim se predstavnicima danas sastao, te da je zato potrebno da se celo društvo angažuje u borbi protiv stereotipa, kako bi svi dobili jednake šanse za rad.\nPrema njegovim rečima, procenat osoba sa invaliditetom koje traže posao nešto je veći od nivoa nezaposlenosti u Srbiji koji sada iznosi 12,7 odsto.\nOsobe sa invaliditetom imaju iste kvalitete kao i ostali gradjani, rekao je Djordjević i dodao da je Ministarstvo slepu osobu koja je radila u toj instituciji, koja je pokazala sve obrazovne i profesionalne kvalitete i želju da se usavršava i napreduje, uputila na Diplomatsku akademiju.\nMinistar je najavio da će vrlo brzo početi realizacija projekta postavljanja zvučnih semafora na svakoj raskrsnici i svakoj opštini u glavnom gradu, čime će Beograd postati prvi grad u Evropi koji to ima.\nPrema njegovim rečima, zvučna signalizacija će biti korisna ne samo za slepe i slabovide već i za ostale gradjane, jer je sve više onih koji gledajući u telefon prelaze ulicu ne obraćajući pažnju na saobraćaj.Takodje, ministar je naveo da će administrativne zgrade dobiti mape koje će slepima omogućiti da se upoznaju sa prostorom, čime će srpsko društvo pokazati mnogo veću zrelost.\nSastanak je održan povodom raspisivanja Programskog konkursa za unapredjenje položaja osoba sa invaliditetom u Srbiji, a kako je Djordjević dodao taj redovni sastanak je prilika da predstavnici udruženja i saveza čuju o planovima i aktivnostima Ministarstva u 2018. u cilju unapredjenja njihovog položaja.\nMinistar je dodao da je skup, koji je održan u Palati Srbija, ujedno i prilika da čuje sugestije i probleme osoba sa invaliditetom.\nPrema rečima ministra, veoma je važno da se svi projekti realizuju do kraja godine, da se nakon toga napravi analiza svega dobijenog kako bi on pred članovima Vlade za narednu godinu mogao da traži veća budžetska sredstva.


Direktni prenosi zaostalih mečeva Linglong Tire Super lige Srbije\n25. septembar, 2019.\nOve srede na programu su dva zaostala meča 2. i 3. kola Linglong Tire Super lige Srbije u takmičarskoj sezoni 2019/20. Bićete u prilici da pratite direktan televizijski prenos susreta Javor Matis – Partizan i Voždovac – Crvena zvezda.\nJAVOR MATIS – PARTIZAN (sreda 25.septembar, 17:00 časova, TV Arena sport 1)\nIvanjički Javor Matis će u zaostalom susretu 2.kola Linglong Tire Super lige Srbije na svom stadionu dočekati goste iz Beograda, ekipu Partizana. Crno-beli imaju ulogu apsolutnog favorita, ali nema sumnje da će Ivanjičani dati sve od sebe da iskoriste umor rivala. Domaći tim je ove sezone zabeležio dve pobede, uz dva remija i četiri poraza, pa sa 8 bodova na svom kontu trenutno zauzima 11.mesto na tabeli. U prethodnom kolu su kao gosti poraženi u duelu sa ekipom Spartaka, a rezultat je bio 1:0. Gostujući tim je ove sezone zabeležio pet pobeda, uz dva nerešena rezultata, pa sa 17 bodova na svom kontu trenutno zauzima 5.mesto na tabeli. U prethodnom kolu su kao domaćini savladali ekipu Crvene zvezde, a rezultat je bio 2:0. Obezbeđen je direktan televizijski prenos ovog susreta na prvom programu TV Arena sport, sa početkom u 17:00 časova.\nVOŽDOVAC – CRVENA ZVEZDA (sreda 25.septembar, 19:00 časova, TV Arena sport 1)\nBeogradski Voždovac će u zaostalom meču 3.kola Linglong Tire Super lige Srbije na svom stadionu dočekati gradskog rivala, ekipu Crvene zvezde. Mečevi ova dva rivala uvek su zanimljivi i borbeni, naročito na ’’krovu’’, pa nema sumnje da će tako biti i ovog puta. Domaći tim je ove sezone zabeležio tri pobede, uz dva remija i tri poraza, pa sa 11 bodova na svom kontu trenutno zauzima 9.mesto na tabeli. U prethodnom kolu su kao gosti savladali ekipu Vojvodine, a rezultat je bio 1:2. Gostujući tim je ove sezone zabeležio šest pobeda, uz jedan pretrpljen poraz, pa sa 18 bodova na svom kontu trenutno zauzima 4.mesto na tabeli. U prethodnom kolu su kao gosti poraženi u duelu sa ekipom Partizana, a rezultat je bio 2:0. Obezbeđen je direktan televizijski prenos ovog susreta na prvom programu TV Arena sport, sa početkom u 19:00 časova.


Liga šampiona: Kopenhagen - Crvena zvezda uživo prenos [13.08.2019. 20:00 ArenaSport 1] - Uživo prenos | Fudbal, Košarka, Tenis, UFC, Formula 1, Motogp...\nHome / CrvenaZvezda / Fudbal uzivo prenos / Liga sampiona uzivo / Livestream fudbalskih utakmica / Liga šampiona: Kopenhagen - Crvena zvezda uživo prenos [13.08.2019. 20:00 ArenaSport 1]\nUzivoPrenos 11.8.19 CrvenaZvezda, Fudbal uzivo prenos, Liga sampiona uzivo, Livestream fudbalskih utakmica\nPratite direktan uživo prenos utakmice Kopenhagen - Crvena zvezda preko interneta. Obezbedili smo najbolje linkove za online prenos ove utakmice, tako da ćete nekoliko minuta pre početka meča pronaći linkove za livestream.\nU utorak 6. avgusta od 20:45 Zvezda će igrati prvi meč, trećeg kola kvalifikacija za Ligu šampiona protiv danskog Kopenhagena. Uživo prenos ovog meča obezbeđuje ArenaSport 1, dok online prenos možete gledati preko interneta.\nRevanš utakmicu možete pratiti nedelju dana kasnije, 13. avgusta kada Zvezda gostuje Kopenhagnu. Obezbedićemo i livestream ove utakmice. Nakon 1:1 u Beogradu, Zvezdi treba pobeda u revanšu ili nerešen rezultat sa bar 2 pogotka.\nPrethodne dve faze kvalifikacija Zvezda nije prošla baš ubedljivo, a sada se suočava sa mnogo ozbiljnijim protivnikom kakav je Kopenhagen. Prolaz ove faze kvalifikacija će za Zvezdu biti veoma bitan, jer će to značiti sigurno takmičenje u Evropi ove sezone, naime pobednik trećeg kola kvalifikacija za Ligu šampiona nastavlja kvalifikacije u plejof lige šampiona, gde pobednik ide u grupnu fazu Lige šampiona, a poraženi u grupnu fazu Lige Evrope, tako da je pobeda u trećem kolu kvalifikacija za LŠ veoma važna. Poraz u trećoj fazi kvalifikacija za Ligu šampiona znači nastavak kvalifikacija za Ligu Evrope, gde se može susreti sa protivnikom koji je ozbiljniji od Kopenhagena.\nUkoliko Zvezda prođe Kopenhagen, projektovani protivnici mogu da budu Young Boys, APOEL, Slavia i Maribor\nLink 1 - ažurirano\nKvalifikacije za Ligu šampiona: Crvena zvezda - Kopenhagen UŽIVO PRENOS PREKO INTERNETA\nPrvi ozbiljniji protivnik Zvezde u kvalifikacijama za Ligu šampiona biće Kopenhagen, tako da će fudbaleri Zvezde biti na pravom testu u ovom dvomeču, gde će se videti koliko Zvezda zapravo može. Prolaz dalje, u plejof za Ligu šampiona, je cilj Zvezde za ovu sezonu, jer će na taj način obezbediti igranje u Evropi ove sezone. Uživo prenos utakmice Zvezda - Kopenhagen možete pratiti na Arena Sport 1 online prenos.\nLiga šampiona: Crvena zvezda - Kopenhagen uživo prenos\nRevanš utakmica, koja će biti odigrana 13. avgusta od 20:00 nakon odlučiće ko od ova dva tima nastavlja kvalifikacije za najelitnije takmičenje.\nUživajte u online direktnom prenosu utakmice Crvena zvezda - Kopenhagen. Potrudićemo se da uvek budu najbolji linkovi za livestream utakmice.


„AVIV PARK“: Promocija sporta i dualnog obrazovanja – Zrenjanin\n„AVIV PARK“: Promocija sporta i dualnog obrazovanja\nJuly 10, 2017 July 13, 2017 List Zrenjanin\nU „Aviv Parku” je u subotu 8. jula, održan karavan pod nazivom „Duh mladosti”, kojim je promovisan Nacionalni model dualnog i preduzetničkog obrazovanja. U okviru Karavana, koji je pod pokroviteljstvom Ministarstva prosvete, nauke i tehnološkog razvoja a uz podršku grada Zrenjanina i Sportskog saveza grada, u 33 grada i opštine koje će posetiti, biće održane edukacije o značaju dualnog obrazovanja za Srbiju.\nSvečanom otvaranju „Karavana” je, između ostalih, prisustvovao i proslavljeni rvač i svetski šampion, Davor Štefanek kao i brojni predstavnici Ministarstva prosvete i grada Zrenjanina, a predstavile su se i srednje škole i kompanije koje učestvuju u procesu dualnog obrazovanja, kao i partneri projekta.\nNa multifunkcionalnim sportskim terenima deca i mladi su imali priliku da isprobaju različite sportove. Posetioci su imali priliku i da se oprobaju u „Zgib zoni“, a grad koji bude imao najviše zbrojenih zgibova, osvojiće nagradu, a to je renoviranje dečjeg igračišta po izboru, na teritoriji grada.\n← BANATSKA BAJKA“ U GRADSKOJ BAŠTI: Predstavili se Stajićevo i Botoš\nOSTVAREN SAN: Milica Knežević dobila stipendiju američke vlade →


Sada Colau, koja se nekada borila protiv sistema ministarstava i policije, sada upravlja ogromnim sistemom velikog kantona Barselone. I jedna od odluka joj je da stane na put višemilionskom izdavanju neregisrovanih nekretnina u turističke svrhe preko sajtova kao što su Airbnb.com i Booking.com.\nA jedna od prvih stavki koju je probacila u gradskoj skupštini je čak jednogodišnja zabrana novih registracija za turističke objekte, bili to hoteli, hosteli ili privatni smještaji. Osnovni razlog je prevelik priliv turista u toku godine koji počinje da ometa normalno funkcionisanje domicilnog stanovništva. Barselona je jedan od evropskih gradova, pored Pariza i Londona, koji bilježi enorman i konstanatan porast turističkih posjeta.\nDa se vratimo na rat sa onlajn iznajmljivačima, na prošlonedeljnoj pres konferenciji potpresjednik skupštine je najavio ogromne kazne za smještaje za koje se ustanovi da nemaju licencu a rade preko pomenutih stranica. Ipak skupština je ponudila oprost do 80% od kazne ukoliko im vlasnik smještaja dozvoli da grad koristi njegov smještaj za socijalne programe na tri godine.\nDrugim riječima, opština bi dobila puno jeftinije smještajne kapacitete, za lokalne stanovnike koji trenutno ne mogu sebi da prijušte da iznajmljuju stan po tržišnim cijenama. Poslije isteka tri godine, vlasnik nekretnine će imati izbor da uplati razliku do kazne i povrati vlasništvo nad nekretninom ili nastavi da iznajmljuje socijalnom programu do finansijskog isteka kazne.\nOvim gradonačelnica ubija tri muve jednim udarcem: prvo, smanjuje već nesnosan priliv turista u Barseloni, uklanjajući jeftinu, neregistrovanu ponudu sa tržita apartmana; drugo, povećavajući ponudu nekretnina u socijalnom programu, čineći ugroženije stanovnike sretnijim i treće, dobija poene kod hotela i hostela, koji najviše gube kroz borbu sa neregistrovanim smještajem, a redovno plaćaju porez gradu.\nDruge destinacije, kao London i Amsterdam su mnogo otvorenije za Airbnb, sa izmjenama zakoan da bi lokalnom stanovništvu lakše dozvolili da posluje online. Glavna Airbnb destinacija Pariz je čak domaćin ovogodišnjeg okupljanja ove kompanije iz San Franciska. Ipak, pariški luksuzni hoteli prave konstantan pritisak da ovakav tretman prestane.\nBarselona je upravo objavila rat AirBnBu,


VOX NF 3733 A frižider sa zamrzivačem cena, cene Srbija, prodaja Beograd Novi Sad Niš\nVOX NF 3733 A frižider sa zamrzivačem cene\nVOX NF3733A Samostojeći, Energetski razred A+, Kapacitet frižidera 230 l, Kapacitet zamrzivača 94 l... specifikacija\ncena od 39.990,00 do 44.990,00 din | prodavnica (9)\nEPonuda nije internet prodavnica već Vam omogućava da brzo i lako nađete VOX NF 3733 A frižider sa zamrzivačem po najjeftinijoj ceni. Naš cilj je da kupci budu što bolje informisani o ponudi VOX frižider sa zamrzivačem NF 3733 A na tržištu Srbije. Vrlo lako nalazite željeni proizvod za kategoriju Kombinovani frižideri cene, ne morate da lutate od sajta do sajta za VOX Kombinovani frižideri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za VOX NF 3733 A frižider sa zamrzivačem sa PRODAVCEM. EPonuda ne može da garantuje potpunu tačnost specifikacije i slika za VOX NF 3733 A frižider sa zamrzivačem. Pre kupovine, podatke za VOX frižider sa zamrzivačem NF 3733 A proverite na sajtu PROIZVOĐAČA.


14.07.2021 u 21:00\nMakron iskreno želi da opet poseti Srbiju\nPredsednik Emanuel Makron je vezan za Srbiju, on izbliza prati naše odnose i nije zaboravio srdačan doček u Beogradu jula 2019, mislim da iskreno želi da dođe, ali će sve zavisiti od predsednikovih obaveza, kaže ambasador Francuske u našoj zemlji Žan-Luj Falkoni u razgovoru za „Politiku” povodom francuskog nacionalnog praznika. Na pitanje kako je globalni zastoj koji je izazvala pandemija kovida 19 uticao na saradnju Srbije i Francuske i kakva je budućnost odnosa, koji su dobili impuls posle posete predsednika Makrona Beogradu, ambasador Falkoni odgovara: „Iako se usporavanje aktivnosti moglo očekivati, francusko-srpski odnosi nastavili su da se razvijaju nakon posete predsednika. Predsednik Aleksandar Vučić susreo se s predsednikom Makronom u Parizu u julu 2020. i februaru 2021. Francuska\n13.07.2021 u 15:20\nFrancuzi se masovno vakcinišu posle predsednikovog upozorenja\nPARIZ – Više od milion ljudi u Francuskoj zakazalo je antikovid vakcinaciju za manje od jednog dana od kada je predsednik Emanuel Makron povećao pritisak za vakcinisanje i najavio da neće moći da se ulazi u tržne centre, restorane ili putuje bez zdravstvene potvrde. Neki su gunđali zbog Makronovog poziva da se odmah vakcinišu ali mnogi su se ipak prijavili prihvatajući ideju da je to jedini način da se vrate nekoj vrsti postpandemijske normale. Zbog novog porasta broja infekcija u Francuskoj Makron je juče u obraćanju naciji najavio da će biti potrebne specijalne kovid propusnice da se ide u restorane, tržne centre, ili putuje avionom ili vozom, što je izazvalo i brigu među turistima kao i Francuzima koji idu na odmor. Aplikacija „Doktolib” koja centralizuje zakazivanja za\nPARIZ – Francuski predsednik Emanuel Makron pozvao je Beograd i Prištinu da se kao Evropljani angažuju i nađu kompromis, jer će se, kako je rekao, samo na taj način vratiti evropskoj budućnosti, prenosi prištinska Koha. Makron je to izjavio sinoć na zajedničkoj pres konferenciji sa kosovskim premijerom Aljbinom Kurtijem. Makron je dodao da Evropska unija ima poseban interes za Kosovo i da će Francuska podržati Kosovo u svim procesima koji „će ovu zemlju pomeriti napred”, navodi Koha, a prenosi Tanjug. Aljbin Kurti je izrazio zahvalnost za sav doprinos koji je Francuska dala Kosovu i pozvao je predsednika Makrona da poseti Kosovo.\n11.06.2021 u 21:32\nObraz francuskog predsednika još bridi nakon šamara kojim ga je dočekao mladić na jugu Francuske, koji je Makron posetio u sklopu turneje kako bi „opipao puls zemlje nakon pandemije”. Ni javnost ne prestaje da bruji o ovom incidentu. Nije neuobičajeno da državne čelnike tokom poseta, pogotovu u sklopu predizborne kampanje, gađaju jajima, paradajzom, uzvikuju pogrdne reči, pa čak i potežu pištolj, kao što su svojevremeno na Žaka Širaka. Ali ošamariti predsednika – više je od izdvojenog incidenta, kako ga je definisao Emanuel Makron kad je saopštio da će ipak nastaviti da obilazi građane, i to u susret regionalnim izborima. Udarac Demijena Tarela otvorenim dlanom po obrazu predsednika više je od banalnog čina. Po jednima simbolizuje raspad francuskog društva, za druge je odraz ekstremnog\n10.06.2021 u 17:55\nPARIZ – Sud u Francuskoj osudio je danas 28-godišnjeg Demijena Tarela koji je u utorak ošamario predsednika Emanuela Makrona na četiri meseca zatvora, javila je televizija BFM. Tarel je prethodno priznao da je udario Makrona, ali je istražnim organima rekao da to nije uradio sa predumišljajem, prenosi Rojters. Tužilaštvo je zatražilo da se Tarelu izrekne kazna od 18 meseci, a sudije su odlučile da ga osude na četiri meseca zatvora i 14 meseci uslovno. Tokom posete regiji Tan Lermitaž na jugoistoku zemlje, u utorak predsednik Makron prišao je masi građana da ih pozdravi, a Tarel je zgrabio predsednika za ruku i ošamario ga po licu, ponavljajući frazu poznatu poštovaocima Francuske monarhije, a pre nego što je predsedničko obezbeđenje intervenisalo, prenosi Tanjug. Policija je\n09.06.2021 u 21:22\nPARIZ - Francuski predsednik Emanuel Makron je poručio danas da je nasilje nespojivo sa demokratijom i da će bez obzira na jučerašnji incident i dalje neposredno komunicirati sa građanima u javnosti. Nakon što ga je juče prilikom posete jugoistočnom delu Francuske jedan građanin ošamario, Makron je izjavio kako razume nezadovljstvo građana, ali da je nasilje potpuno neprihvatljivo u demokratskoj državi. „Razumem bes građana. Prihvatam činjenicu da postoji ljutnja koju građani moraju legitimno da izraze. Redovno sam u kontaktu s ljudima koji izražavaju bes i uznemirenost zbog određenih odluka, a uvek sam tu da to čujem i ponekad mogu da dam odgovore na pitanja, ali nekada i ne. Međutim, nasilje je potpuno neprihvatljivo, naročito u demokratiji”, poručio je francuski predsednik, prenosi


Advokat Dragana Đorđević - zakon o doprinosima\nAdvokat Dragana Đorđević » "zakon o doprinosima"\n27. 01. 2017. Dragana Đorđević\t25 komentara\nUgovor o delu se zaključuje u pisanom obliku. Nastavite sa čitanjem Ugovor o delu →\nOsnivanje doo iz radnog odnosa\n17. 04. 2016. Dragana Đorđević\t2 komentara\nOsnivanje doo iz radnog odnosa može se analizirati sa aspekta kompanijskog prava i sa aspekta radnog prava.\nOsnivanje doo iz radnog odnosa sa aspekta kompanijskog prava\nPosmatrano sa aspekta kompanijskog prava postojanje radnog odnosa kod osnivača nije relevantno za osnivanje doo. Osnivanje doo će biti registrovano od strane Agencije za privredne registre Republike Srbije ukoliko osnivač, koji je fizičko lice, dostavi Agenciji za privredne registre Republike Srbije fotokopiju lične karte, ukoliko je domaći državlјanin ili fotokopiju pasoša, ukoliko je stranac, a da pri tome na osnivanje doo neće uticati postojanje statusa radnog odnosa kod osnivača. Nastavite sa čitanjem Osnivanje doo iz radnog odnosa →\nAgencija za privredne registreAPRkompanijsko pravoosnivanje dooplaćanje doprinosaradno pravoUgovor o raduzabrana konkurencijezakon o doprinosimaZakon o radu


VOICE: Vojvodina najviše pogodjena odlaskom medicinara\nBeta 20. maja 2017. 16:00\nVojvodina je ubedljivo najviše pogodjena „egzodusom“ medicinskih radnika i prirodnim odlivom kroz smenu generacija, ali je i pored toga od ukupnog broja novozaposlenog medicinskog osoblja u Srbiji, tek nešto više od 13 odsto opredeljeno za pokrajinu, piše danas Vojvodjanski istraživačko-analitički centar (VOICE).\nMinistarstvo zdravlja raspisalo je pre nekoliko dana konkurs za prijem dela od 2.010 najavljenih zdravstvenih radnika.\nNešto ranije, mediji su preneli da je reč o 546 lekara, medicinskih sestara i tehničara, koji će posao dobiti u 33 zdravstvene ustanove.\nMinistar zdravlja Zlatibor Lončar 20. aprila je najavio da će ove godine biti zaposleno 2.010 medicinara, od čega 631 lekar, 30 farmaceuta-biohemičara i 1.349 tehničara.\nPrema brojkama objavljenim na sajtu Ministarstva zdravlja, ustanove u Vojvodini mogu da računaju na 270 novih uposlenika, od čega Klinički centar Vojvodine (KCV) na 229 a Opšta bolnica u Subotici na 41.\nSagovornici VOICE upozorili su da su te brojke „više nego nedovoljne“, pošto ustanovama u Vojvodini nedostaje medicinsko osoblja svih profila, što je posledica smene generacija, ali i masovnog odlaska medicinara iz Srbije, pre svega u Nemačku.\nOni su naveli i da Kliničkom centru Vojvodine godinama nedostaje oko 300 medicinskih sestara i tehničara, dok je u domovima zdravlja situacija još teža, jer nedostatak kadra dovodi i do zatvaranja ambulanti i zdravstvenih stanica.


Miloš Teodosić u idealnoj petorci Evrokupa, bivši igrač Crvene zvezde mu pravi društvo - Sportska centrala\nEvrokup je saopštio imena pet košarkaša koji se nalaze u idealnom timu ovog takmičenja, a među njima je i srpski plejmejeker Miloš Teodosić.\nIako je blistao tokom čitavog takmičenja u kojem je njegov tim imao za cilj da uđe u finale i samim tim izbori Evroligu, Virtus je eliminisan korak ranije, pa će ponovo ostati bez najelitnijeg takmičenja u Evropi.\nApsolutni nosilac ekipe Saše Đorđevića bio je Miloš Teodosić, o čemu svedoče i brojke. Srpski plej je bio drugi najbolji asistent takmičenja sa 6.9 ključnih dodavanja po meču, a na 19 susreta, čak 13 puta je upisao više od šest asistencija. Bio je četvrti po indeksu korisnosti u takmičenju (19.1), a i najbolji strelac svog tima sa 15.4 poena po utakmici.\nMiloš je bio proglašen i najkorisnijim igračem regularnog dela Evrokupa. Ovo je prvi put da se nalazi u idealnoj petorci ovog takmičenja u njegovoj četvrtoj sezoni.\nOsim Teodosića, u naboljoj petorci jeste sjajni Džamar Smit iz Uniksa, potom je tu Nanterov Ajzeja Kordinijer, najmlađi član ove petorke sa 24 godine, a tu je i bivši košarkaš Crvene zvezde Matijas Lesor, koji je pomogao Monaku da dođe do finala Evrokupa. Poslednje mesto rezervisano je za Vilija Rida iz Budućnosti.


Predstavnički dom FBiH usvojio korigovani finansijski plan FERK-a - Klix.ba\nPredstavnički dom FBiH usvojio korigovani finansijski plan FERK-a\n21.12.2011. u 12:14\nUsvajanjem izvještaja o prošlogodišnjem radu Federalne regulatorne komisije za električnu energiju (FERK) te korigovanog finansijskog plana za ovu godinu, u Sarajevu je danas nastavljena osma redovna sjednica Predstavničkog doma Federalnog parlamenta, koja je započela krajem novembra.\nPredsjednica FERK-a Đulizara Hadžimustafić, u obraćanju poslanicima je navela da je ovogodišnji budžet te regulatorne komisije smanjen za 9,8 posto pa iznosi oko 2,4 miliona KM.\nPredstavnički dom je, naime, u julu ove godine, uz primjedbe o visokim plaćama u FERK-u, odbio izvještaje o radu u 2010. godini kao i ovogodišnji finansijski plan, a Hadžimustafić je danas kazala da je budžet umanjen za maksimalno mogući iznos, i to umanjivanja plaća, naknada i troškova uposlenih, kao i kapitalnih izdataka.\nIzvještaji nisu jedine tačke dnevnog reda koje se na ovoj sjednici odnose na FERK.\nTu je i zahtjev za kupovinu poslovnog prostora u Mostaru, koji su poslanici danas odobrili FERK-u, a Hadžimustafić najavila da će u uslijediti dodatne mjere štednje smanjivanjem putnih i drugih troškova.\nPredsjednik poslaničlog kluba Stranke demokratske akcije (SDA) Ismet Osmanović istaknuo je, pozdravljajući korigovanje plaća u FERK-u, da iste mjere štednje treba da poduzmu ostale institucije o čijem radu se izjašnjava Federalni parlament.\nNa ovoj sjednici Predstavničkog doma treba donijeti i zaključke na osnovu tematskog zasjedanja o ekonomskim prilikama u Federaciji, održanog u oktobru, kada je na osnovu cjelokupne rasprave, poseban tim zadužen da sublimira zaključke i ponudi ih na raspravu.\nPo okončanju osme redovne sjednice, bit će otvorena deveta, a za njen dnevni red su predložene izmjene ili dopune Zakona o Željeznicama FBiH, Zakona o eksproprijaciji te Zakona o Agenciji za bankarstvo FBiH.\nPoslanička rasprava na devetoj redovnoj sjednici najavljena je i povodom revizijskog izvještaja o izvršenju budžeta FBiH i korisnika budžeta FBiH za 2010. godinu te izvještaja o prošlogodišnjem radu Komisije za koncesije FBiH.


Načelnik opštine Lopare Rado Savić otvorio je danas takmičenje polaznika školica sporta iz Lopara i Brčkog koje je organizovano u okviru projekta „Pro-budućnost“, čiji je cilj pomirenje, izgradnja mira unutar i među zajednicama u BiH koje su podijeljene po entitetskim linijama.\nSavić je rekao da je opština Lopare sa još nekoliko lokalnih zajednica iz Federacije BiH i Republike Srpske uključena u ovaj projekat, čiji je cilj rad na pomirenju i31 na stvaranju boljeg ambijenta u kome će odrastati mlađe generacije.\n„Danas smo domaćini polaznicima Školice sporta `Talent` iz Brčkog koja će se sa djecom iz Školice `Zdravo dijete` iz Lopara kroz igru baviti sportom, vježbati i učiti zdravom životu“, rekao je Savić novinarima i dodao da će i u narednom periodu ova opština podržavati ovakve i slične projekte.\nTrener loparske školice Teodor Bojić rekao je da je u planu i kolektivno druženje sa školicama sporta iz Tuzle, Ugljevika i Brčkog.\nU okviru projekta „Pro-budućnost“ mladi imaju priliku da učestvuju u treninzima, aktivnostima liderstva, mirovnim kampovima i konferencijama.\nNačelnik Lopara Rado Savić izrazio je očekivanje da će ova opština, kada je riječ...\nNajveći biciklistički karavan u ovom dijelu Evrope, Beograd-Banjaluka, danas je prošao kroz opštinu Lopare....\nFudbalski turnir za mališane okupio 47 ekipa\nMeđunarodni fudbalski turnir omladinskih kategorija “Danko Simikić” okupio je u Loparama 47 ekipa iz...\nOdržan javni čas fitnesa u Loparama


Jedinstveno Evropsko Nebo (JEN) – AAC Kosovë\nProjekat Jedinstveno Evropsko Nebo ima za cilj da uskladi operacije i kontrolne sisteme vazdušnog saobraćaja širom Evrope kako bi se poboljšala efikasnost i smanjila kašnjenja koja se nadovezuju sa kontrolom vazdušnog saobraćaja.\nOvaj projekat proizilazi kao odgovor na dramatičan porast vazdušnog saobraćajem, kojeg svedoči rast u poslednje dve decenije. Kao zaključak, Evropska komisija je usvojila dva paketa Jedinstvenog Evropskog Neba kako bi se stvorio pravni okvir za evropsko vazduhoplovstvo.\nDrugim paketom Jedinstvenog Evropskog Neba (JEN II) urađen je korak napred prema stavljanju ciljeva u ključnim oblastima bezbednosti, kapaciteta mreže, efikasnosti i uticaja na životnu sredinu.\nSa tehnološke strane, JEN podržava Program za istraživanje u UVS Jedinstvenog Evropskog Neba (Single European Sky ATM Research – SESAR), koji će obezbediti naprednu tehnologiju i postupke sa idejom da se modernizuje i vrši optimizacija buduće evropske mreže UVS-a.\nViše informacija o Jedinstvenom Evropskom Nebu i SESAR mogu se naći na:\nUredba br. 11/2009 o interoperabilnosti (EK br. 552/2004) postavlja zahteve koji pružaju određenu grupu standarda za kontrolu komponenata i sistema vazdušnog saobraćaja širom Evrope, obezbeđujući da sistem jedne zemlje u potpunosti bude usklađen sa onim iz neke druge zemlje.\nInteroperabilnost se može primeniti na sledećim sistemima i komponentama, koji su deo Evropske mreže za upravljanje vazdušnim saobraćajem (REMTA):\nSistemi i procedure za upravljanje vazdušnim prostorom.\nSistemi i procedure za upravljanje toka vazdušnog saobraćaja.\nSistemi i procedure za usluge vazdušnog saobraćaja, sa naglaskom na sistemima za obradu podataka leta, sistemima za obradu podataka nadzora kao i sistemima posredovanja čovek-mašina.\nKomunikacioni sistemi i procedure za komunikaciju zemlja-zemlja, vazduh-zemlja i vazduh-vazduh.\nNavigacioni sistemi i procedure.\nNadzorni sistemi i procedure.\nSistemi i procedure za usluge vazduhoplovnih informacija.\nSistemi i procedure za korišćenje meteoroloških informacija.\nNNA je odgovoran da nadgleda usaglašenost pružaoca usluga sa Uredbom o interoperabilnosti prilikom uvođenja promena u svojim sistemima UVN-a i u postojećim sistemima.\nPružaoc usluga treba da obezbedi spisak postojećih sistema UVS definisanjem šta se smatra Sistem, a šta se smatra Komponenta, sa naglaskom na interoperabilnost.\nSledeće stranice pružaju smernice za pružaoce usluga vazdušne navigacije:\nIzjava EK o usklađenosti (dok)\nIzjava EK o podobnosti za upotrebu (dok)\nIzjava EK o verifikaciji (dok)


Ministarstvo kulture i sporta KS podržat će projekte na stadionu Koševo - Akta.ba\nNa sastanku je bilo riječi i o izgradnji teniskog centra, kao i pomoći ustanovama na području općine Centar.\n14.05.2020. 14:11 / Izvor: Akta.ba\nMinistar kulture i spora Kantona Sarajevo Kenan Alikadić održao je danas sastanak sa načelnikom Općine Centar Nedžadom Ajnadžićem sa kojim je razgovarao o nastavku projekta modernizacije stadiona „Asim Ferhatović Hase“, ali i o drugim projektima iz oblasti kulture i sporta.\nIstaknuto je kako će Ministarstvo kulture i sporta KS izdvojiti finansijska sredstva koja su neophodna kako bi stadion ispunio uslove, propozicije i zahtjeve FIFA- e i UEFA-a za ulazak u treću kategoriju i održavanje međunarodnih utakmica.\n"U Budžetu Kantona Sarajevo planirali smo stavku za kapitalna ulaganja koja ćemo ravnomjerno preusmjeriti lokalnim zajednicama. Spremni smo izdvojiti značajna sredstava za nastavak projekta modernizacije stadiona, a svakako da ćemo podržati i druge projekte iz oblasti kulture i sporta koji se realizuju na području ove lokalne zajednice", istakao je ministar Alikadić.\nOvom prilikom, načelnik Ajnadžić je informisao ministra da je Općina Centar objavila Javni poziv za izvođenje radova na rekonstrukciji stadiona „Asim Ferhatović Hase“, a procijenjena vrijednost nabavke je 1,62 miliona KM bez PDV-a.\nPrivode se kraju radovi na postavljanju opreme za kontrolu ulaza posjetioca na stadion (sa čitačima i barijerama). Ovaj Projekt u vrijednosti od 385.975 konvertibilnih maraka finansiraju zajedničkim sredstvima Općina Centar i Nogometni savez BiH.\nNajavljeno je da će uskoro biti potpisan sporazum Općine Centar i Ministarstva kulture i sporta Kantona Sarajevo o ulaganjima u stadion na Koševu.


Offshore Bankarstvo i offshore bankovni racuni\nPrednosti otvaranja bankovnog offshore bankovnih računa:\nNisko ili nulto oporezivanje,\nVeča zaštita od lokalne političke i finansijske nestabilnosti nego u zemlji prebivališta.\nHMI Advisors omogućava otvaranje bankovnih računa u priznatim bankama, bez fizičkog prisustva i bez depozita!\nDanas je offshore bankarstvo veoma dostupno i svedeno na niz jednostavnih bankovnih operacija zahvaljujući internetu.Velika prednost jeste upravljanje korporativnim ili privatnim finansijama iz Vaše kancelarije. Korišćenjem internet bankarstva i platnih kartica Vaša sredstva su Vam na raspolaganju 24 časa, bilo gde u svetu.\nHMI Advisors ostvario je bliske poslovne kontakte i usko sarađuje sa značajnim brojem svetski priznatih banaka.Od ključne važnosti je naša preporuka i predstavljanje banci koja svakom našem klijentu garantuje otvaranje offshore bankovnog računa, umajući u vidu da smo proceduru upoznavanja klijenta prošli prilikom samog osnivanja kompanije.U zavisnosti od Vaših poslovnih aktivnosti HMI ADVISORS će izabrati najbolju soluciju zaštite i upravljanje vašim kapitalom.\nU našoj ponudi postoje 3 glavne grupe bankovnih računa.\nLični bankovni računi\nInvesticioni bankovni računi\nOffshore bankarstvo - Saradnja sa međunarodnim bankama\nBanke koje je HMI Advisors odabrao u skladu su sa našim visokim standardima po pitanju poverljivosti. Izabrane banke imaju vrhunsku reputaciju i što je najbitnije u ponudi imaju veliki spektar pogodnosti sa finansijskog aspekta. Takođe, veoma je bitno što pomenute banke posluju u zemljama koje su stabilne na ekonomskom i političkom polju, i nude finansijske garancije koje eliminišu rizik bankrota.\nNaglašavamo da je naša saradnja sa svim offshore i međunarodnim bankama u skladu sa opštim i međunarodim standardima, po pitanju sprečavanja pranja novca i finansiranja terorizma.\nNapomena: Pre otvaranja računa, imajte na umu da će Banka izvršiti proveru svakog kandidata (firme ili pojedinca) preko Svetske baze za proveru rizika, i u slučaju da se pojedinac ili firma pojavi u okviru te baze podataka, zahtev za otvaranje računa biće odbijen.\nNapomena: Banke koje zastupamo ne otvaraju račune za sledeće tipove poslova ili aktivnosti:\nPiramidalnu prodaju/investicione šeme, MLM\nNaplata po sistemu Subscription(pretplata), Membership(članstvo)\nProizvodnja i prodaja oružja\nManipulisanje donacijama prikupljenim direktno od stanovništva(potrebna je licenca)\nPromocija ekstremne politike, vere,organizacija ili pokreta otpora\nBilo kakva nelegalna aktivnost\nWeb sajtovi sa sadžajem za odrasle


U Srbiji stradalo preko 220.000 divljih ptica\nFoto: Tanjug | U Srbiji stradalo preko 220.000 divljih ptica\nBeta 28.09.2017 20:23\nU Srbiji u posljednjih 18 godina stradalo više od 220.000 jedinki divljih ptica, pokazuje izvještaj Društva za zaštitu i proučavanje ptica Srbije.\nTakođe, kako navode iz tog društva, nezakonitim aktivnostima pogođeno je gotovo 200 domaćih i preko 50 egzotičnih vrsta ptica.\n"To su samo dokumentovani slučajevi, ali naša procjena je da svake godine od krivolova, trovanja i zbog nelegalnog hvatanja i trgovine u Srbiji strada i do 170.000 jedinki", kazao je na predstavljanju "Izvještaja o nezakonitom ubijanju, trovanju, hvatanju, držanju i trgovini divljim pticama u Srbiji od 2000. do 2017." predsjednik Društva za zaštitu i proučavanja ptica Srbije Milan Ružić.\nNajviše zabilježenih slučajeva, prema izvještaju, bilo je u Južnobanatskom, Braničevskom, Južnobanatskom i Rasinskom okrugu, odnosno u Beogradu, Vršcu, Čačku, Velikom Gradištu, Požarevcu i Kruševcu.\nRužić je rekao da zabrinjava to što iz godine u godinu raste broj stradalih ptica, dok državne institucije i dalje veoma blago ili uopšte ne kažnjavaju počinioce.\n"Prema odštetnom cenovniku za ubijanje orla belorepana počinilac bi morao da plati 350.000 dinara, ali za 83 stradale ptice niko nije kažnjen", rekao je on i naveo da je Društvo posljednje tri godine podnijelo 94 prijave zbog stradanja raznih vrsta ptica, od čega je samo 15 procesuirano, a kazne su bile neprimjereno blage.\nRužić je dodao da veliki problem u Srbiji predstavlja i nekontrolisana upotreba pesticida u poljoprivredi, kao i ciljano trovanje ptica grabljivica koje rade uglavnom golubari kako bi zaštitili svoja jata.\nNije prestalo ni nezakonito hvatanje divljih ptica, za prodaju, ali i za držanje u kavezu, naročito na jugu Srbije, kao i sokolarenje sa uhvaćenim, a ne gajenim pticama, gdje najviše stradaju češljugar, jastreb, mišar, kobac i dvije vrste sokola.\nRužić je rekao da je Srbija pogođena i nezakonitom trgovinom divljim pticama u kojoj najviše stradaju prepelice, poljske ševe i grlice, ali ima i sve više slučajeva preprodaje ptica iz Afrike, uglavnom prošvercovanih papagaja, koji završavaju na tržištu zapadne Evrope gdje jedan primjerak košta i do 2.000 evra.\nZbog toga on smatra da zaposleni u policiji, tužilaštvu i sudstvu treba dodatno da se obuče za rad na ovakvim slučajevima, kao i da se pojača nadzor nadležnih inspekcija, ali i poveća broj inspektora.\nRužić je rekao da bi trebalo da se materijalna sredstva koja se potražuju od onih koji su prekršajno ili krivično osuđeni za nelegalan lov, trovanje, nelegalno držanje i trgovinu divljim pticama preusmjere u poseban fond koji će služiti za nadoknadu pričinjene štete i poboljšanju uslova staništa.\nIzvještaj će biti proslijeđen ministarstvima ekologije, poljoprivrede i unutrašnjih poslova, Zavodu za zaštiru prirode Srbije, kao i drugim nadležnim institucijama, kako bi pojačali svoje djelovanje u rješavanju problema stradanja divljih ptica u Srbiji.\nKenija: Uginulo sedam crnih nosoroga, uzrok nemar?\nUmro najružniji pas na svijetu\nKrava otelila mladunče sa dvije glave, farmeri šokirani\nCirkuski slon gurnuo drugog slona u publiku\nMedvjed iz Srbije srećno zbrinut u Švajcarskoj\nLavovi ubili lovokradice: Krenuli na nosoroge i naletjeli na "kraljeve"\nŽivotinje sve aktivnije noću da bi izbjegle ljude\nAjkula duga pet metara viđena kod Balearskih ostrva


Planirano je smanjenje tekućih troškova Regulatorne komisije za energetiku u 2017. godini u odnosu na prošlu godinu za 2,01 odsto, kao i smanjenje troškova zarada i naknada zarada radnika u odnosu na prošlu godinu, navodi se u prijedlogu budžeta Regulatorne komisije za energetiku Republike Srpske za 2017. godinu.\nPoslanik SNSD-a Dragoljub Davidović smatra da je ova Komisija neophodna kako bi obavljala poslove regulatora, ali da u ovom izvještaju nedostaju brojčani pokazatelji.\nPoslanik SDS-a Miladin Stanić smatra da bi Vlada Republike Srpske trebalo da povuče ovaj izvještaj iz skupštinske procedure, dodajući da bi članovi Komisije za energetiku Republike Srpske trebalo da imaju manje plate od ministara u Vladi Republike Srpske.\nPoslanik NDP-a Dragan Čavić zatražio je podatke o broju zaposlenih u ovoj Komisiji, njihovim prosječnim platama i naknadama.\nČavić smatra da je sramotno da neki od zaposlenih u Komisiji imaju plate od 4.500 KM, a da se to ostvaruje na osnovu povećanja iznosa naknade za obnovljive izvore energije i cijene struje.\nPoslanici opozicije prije razmatranja prijedloga budžeta Regulatorne komisije za energetiku za 2017. godinu izrazili su negodovanje zato što je na prijedlog Vlade Republike Srpske iz skupštinske procedure povučen izvještaj Investiciono-razvojne banke /IRB/ i fondova o poslovanju za 2015.godinu. Srna\nTagovi: budzetnarodna skupstinaregulatorna komisija za energetikusjednica


N1info\t03.09.2018 20:57\nMogerini je navela da veruje da postoji realna šansa za postizanje seobuhvatnog, pravno-obavezujućeg sporazuma o normalizaciji odnosa Kosova i Srbije narednih meseci.\nU obraćanju ambasadorima Unije u Briselu, Federika Mogerini, govoreći o Balkanu, navela je da je prošla godina bila neverovatno intenzivna, a da će naredni meseci biti odlučujući.\n"Verujem da postoji realna šansa da predsednici Vučić i Tači mogu postići sporazum o svim otvorenim pitanjima između Beograda i Prištine. Sveobuhvatni, pravno-obavezujući sporazum o normalizaciji odnosa dve strane. Sporazum koji je u potpunosti u skladu sa međunarodnim pravom i koji može doprineti stabilizaciji čitavog regiona", kaže Federika Mogerini.\nIdeje o razgraničenju, odnosno korekciji granice, za koje se zalažu Vučić i Tači, izazvale su oprečne reakcije međunarodne zajednice. Nemačka kancelarka Angela Merkel više puta se usprotivila promenama granica, a takvu poruku, na svom profilu na tviteru, izneo je nemački državni ministar za Evropu Mihael Rot.\n"Dragi prijatelji na Kosovu i u Srbiji, prekrajanje granica neće rešiti nijedan problem. Takav potez bi otvorio Pandorinu kutiju međusobnih optužbi na etničkoj osnovi. Budućnost Zapadnog Balkana je multietnička, multireligijska i multikulturalna. Ujedinjeni u različitostima, to je Evropa", poručio je Mihael Rot.\nIstovremeno, Skupština Kosova u utorak bi, na vanrednoj sednici koja je zakazana na zahtev opozicije, trebalo da raspravlja o rezoluciji kojom se Hašimu Tačiju zabranjuje da u dijalogu razgovara o podeli ili redefinisanju granica. Osim toga, Vlada Kosova je donela odluku o formiranju pregovaračkog tima za dijalog, na čijem čelu će biti Fatmir Ljimaj.\n"O sadržaju razgovora od sada nećemo biti obaveštavani samo od predsednika, već će imenovani vladin politički tim kao i parlament imati mogućnost razmatranja toka dijaloga. Imajte u vidu da se ne može postići neka iznenađujuca odluka a da ne prođe kroz ovaj tim", objasnio je premijer Kosova Ramuš Haradinaj.\nA iguman manastira Dečani Sava Janjić poručio je u intervjuu za Komersant da Srbi na Kosovu nisu samo brojke, procenti ili statistička greška. On je ideju o razgraničenju nazvao "razgraničenjem sa zdravim razumom" i poručio da je narod zabrinut zbog priča o podeli.


Beograd, 30. Oktobar 2009. PR Objave: Obaveštenje -\nKompanija Cisco objavila je danas da je osmislila platformu za sastanke o globalnim klimatskim promenama - mrežu Cisco TelePresence, uređaja i konferencijsku tehnologiju, koja će dati potpuno novu dimenziju Konferenciji o klimatskim promenama Ujedinjenih nacija u Kopenhagenu (COP15) od 7. do 18. decembra.\n• Cisco platforma omogućava direktan audio, video i Internet prenos događaja u konferencijskim prostorijama na 12.000 – 15.000 adresa delegata iz više od 192 zemlje, kao i na 3.000-4.000 adresa medijskih predstavnika širom sveta.\n• U konferencijskoj dvorani Bella Center u Kopenhagenu biće postavljene četiri Cisco TelePresence sobe, specijalno dizajnirane tako da će svaki od udaljenih učesnika imati osećaj kao da se nalaze u istoj prostoriji..\n• Ove četiri sobe biće povezane sa još 77 Cisco TelePresence soba, danskim Ministarstvom energetike, i odabranim danskim ambasadama u svetu, bez ikakvih troškova za učesnike konferencije COP15.\n"Verujemo da tehnologija ima snagu da izmeni način na koji se trenutno raspolaže energijom i vodi računa o ekologiji. Postavljanjem platforme za međunarodnu konferenciju, kompanija Cisco pomaže govornicima da dosegnu do stekholdera širom sveta, omogućavajući virtualno iskustvo koje prevazilazi vremenske, prostorne i kulturne barijere, kao i smanjenje uticaja izduvnih gasova", rekla je Laura Ipsen, stariji potpredsednik Javnih poslova kompanije Cisco.\nRanije ove godine kompaniju Cisco odabralo je Ministarstvo spoljnih poslova Danske kao oficijelnog partnera konferencije COP15. Konferencija partija (COP) je godišnje okupljanje članova Konvencije o klimatskim promenama Ujedinjenih nacija, sa ciljem da postavi načelne stavove o smanjenju gasova koji stvaraju efekat "staklene bašte", kao posledica ljudskih aktivnosti u svim zemljama.\ncisco, platforma, tehnologija, pregovaranje, klima, sastanci, globalne klimatske promene, telepresence


Žarković: Moguć gubitak desetina hiljada radnih mesta\nBiznis Autor:N123. mar. 202119:18\nFoto: TANJUG / DRAGAN KUJUNDZIC/ an\nProfesorka Ekonomskog fakulteta Jelena Žarković je ocenila, gostujući u Danu uživo TV N1, da je moguće očekivati gubitak više desetina hiljada radnih mesta ove godine.\nOna je podsetila da su prognoze pre godinu dana, kada je izbila epidemija kovid-19, bile da će BDP Srbije opasti za tri do četiri odsto, a 2020. godina je završena sa padom između jedan i jedan i po procenat.\nS druge strane, dodaje Žarković, stopa nezaposlenosti u poslednjem kvartalu 2020. godine, prema podacima Republiučkog zavoda za statistiku, trebalo bi da bude 10 procenata što je, objašnjava, kao nivo pre kovida-19.\n„To su samo brojke. Ako pogledamo strukturu zaposlenih i nezaposlenih, barem u poslednjem kvartalu 2020, smanjen je broj zaposlenih u neformalnoj ekonomiji, ta radna mesta su jednostavno nestala i to negde oko 30.000, što mislim da nije dobra vest“, rekla je ona gostujući na televiziji N1.\nProfesorka Žarković dodaje da je, u poslednjem kvartalu 2020, nezaposlenost najviše porasla u beogradskom regionu i to među ljudima do 35 godina.\n„To je ono što možemo da očekujemo – restorani, ugostiteljski objekti… ono što je najviše bilo zatvoreno“, kaže ona.\nGovoreći o novom paketu pomoći države, Žarković ocenjuje da će poslodavci biti u obavezi da drže broj zaposlenih do kraja septembra.\n„Pretpostavljam da će se truditi da barem održe taj nivo formalne zaposlenosti, ali će se sigurno ugasiti još radnih mesta, pretpostavljam da će biti nekoliko desetina hiljada“, procenjuje Žarković.\nPrema njenim rečima, sasvim je izvesno da će iznos javnog duga biti veći od 60 odsto BDP-a i da je deficit porastao.\n„Mislim da je država mogla da napravi paket pomoći koji je više usmeren ka onim delatnostima koje su najviše pogođene ovom krizom, a to opet nije urađeno. Dosta vremena je prošlo i ima dosta podataka kome je pomoć potrebna“, rekla je ona.\nŽarković je podsetila da su planovi Vlade Srbije, ali i procene MMF-a govorili o rastu BDP-a u ovoj godini između pet i po i šest odsto, a da je „već sada sasvim izvesno da se to neće desiti“.\n„Postoje neke spoljašnje okolnosti na koje ne možemo da utičemo, a koje utiču na našu sposobnost da ostvarimo tu stopu BDP-a“, kaže Žarković, a prenosi N1.\nPrema podacima od prošle godine, privatni sektor je za više od milion radnih mesta uzeo pomoć od države, a Žarković navodi da je ukupan broj zaposlenih u tom sektoru milion i 400 hiljada.\n„Dakle, za veliki deo njih se ta pomoć uzela, a sada su te obaveze došle na naplatu. Nisam sigurna da je država u mogućnosti da im to oprosti“, smatra ona.\nProfesorka Žarković ocenjuje i da nije realno očekivati, u postojećim uslovima, da će domaće investicije kompenzovati strane.\nbdpjelena žarkovićnezaposlenostotkaziradna mesta


Prva reakcija Dodika: Izbacujemo Haški tribunal iz svih udžbenika - 22.11.2017, Sputnik Srbija\nBilo kakvi pokušaji da se presuda Mladiću koristi kao povod ili razlog za bilo kakve nove političke reakcije prema Republici Srpskoj biće odbačeni. Ne... 22.11.2017, Sputnik Srbija\nanalize i mišljenja, politika, vesti, komentari i analitika, republika srpska (rs)\n15:16 22.11.2017 (Osveženo: 15:28 22.11.2017)\nPresuda koja je danas izrečena Ratku Mladiću nažalost nije nikakvo iznenađenje i predstavlja deo kontinuiteta antisrpskih odluka i presuda protiv Srba u celini, tvrdi za Sputnjik predsednik Republike Srpske Milorad Dodik i ističe da će ta presuda samo osnažiti stav srpskog naroda da je za njega general Mladić istorijski heroj i patriota.\n22 Novembar 2017, 12:13\nHaški tribunal osudio je danas Ratka Mladića na doživotni zatvor, uz obrazloženje da je „značajno doprineo izvršenju genocida u Srebrenici i drugih ratnih zločina počinjenih na teritoriji Bosne i Hercegovine“.\nSud je zaključio da je on svojim delovanjem značajno doprineo izvršenju genocida nad bosanskim muslimanima u Srebrenici, da je terorisao stanovništvo Sarajeva, da je naređivao uzimanje talaca… Mladić je osuđen po 10 od 11 tačaka optužnice. Oslobođen je samo optužbe za genocid u šest opština — Foči, Ključu, Kotor Varoši, Prijedoru, Sanskom Mostu i Vlasenici. Ovo je prvostepena presuda na koju postoji pravo žalbe.\n„Presuda je dokaz neadekvatnog tretmana žrtava i apsolutno je selektivna i prema žrtvama i prema počinjenim zločinima koje godinama sprovodi Haški tribunal“, kategoričan je Milorad Dodik.\nMit je samo dodatno osnažen\nZa Srbe je Mladić oduvek bio heroj, naglašava predsednik Republike Srpske, jer je čovek koji je u nemogućim uslovima organizovao i vodio vojsku Republike Srpske sa ciljem da odbrani i sačuva slobodu svog naroda.\n„Mladić je čovek koji je u percepciji ovog naroda sprečio novi genocid koji je pripreman Srbima u Bosni i Hercegovini i Hrvatskoj. U tom pogledu, sve ovo doživljavamo kao nastavak stereotipa o već unapred osuđenim Srbima kojima je isporučen ogroman broj kazni. Međutim, ovo ne doživljavao ni kao presudu Republici Srpskoj, ni njenoj vojsci, niti srpskom narodu u celini. Ovo doživljavamo kao još jedan sramni šamar srpskim žrtvama čije stradanje nije procesirano i nikad osuđeno“, posebno podvlači Dodik.\nOno što predstavljaju Ratko Mladić i prvo rukovodstvo Republike Srpske, na čelu sa Radovanom Karadžićem, ne može se izbrisati iz percepcije naroda, konstatuje Dodik, ovo samo ojačava mit o njima.\n„U svakom slučaju, pokušaji da se ovo koristi kao povod ili razlog za bilo kakve nove političke reakcije prema Republici Srpskoj biće odbačeni. Dakle, mi odbacujemo mogućnost da je to presuda bilo kakvoj priči o Republici Srpskoj. To samo u percepciji Bošnjaka u Bosni i Hercegovini postoji“, jasan je predsednik Srpske.\nSmatramo da je presuda nepravda, dodaje Dodik, i da u tom pogledu Haški tribunal treba izbaciti iz svih udžbenika i naše kolektivne percepcije.\n„Naprosto, kad je formiran, to je sve bilo napisano. A onda su samo hapšeni oni Srbi koji je trebalo da budu privedeni da im se saopšti optužnica“, podvlači Dodik.\n„Dakle, nemamo nameru ni da saslušamo bilo kakve pokušaje da nam neko bilo šta od ovoga predoči kao obavezu ili neki problem Republike Srpske“, zaključuje on.\nSrbi iz Republike Srpske


Spriječen bombaški napad na ugostiteljski objekat u Istočnoj Ilidži - Trebevic.net\nSpriječen bombaški napad na ugostiteljski objekat u Istočnoj Ilidži\nPripadnici Policijske uprave Istočno Sarajevo lišili su slobode lice čiji su inicijali D.Š. /21/ iz Istočne Ilidže, koje je namjeravalo da aktivira eksplozivnu napravu na ugostiteljskom objektu koji se nalazi na području Istočne Ilidže.\nZahvaljujući blagovremenoj reakciji policijskih službenika i njihovom brzom intervencijom spriječene su moguće posljedice po život i tijelo prisutnih, kao i oštećenje imovine, saopšteno je iz Policijske uprave.\nO svemu je obaviješten dežurni tužilac Okružnog javnog tužilaštva Istočno Sarajevo koji je naložio da se ovo lice uz izvještaj o počinjenom krivičnom djelu izazivanje opšte opasnosti u pokušaju sprovede u tužilaštvo na dalje postupanje.\nSrna nezvanično saznaje da je riječ o Dušanu Šilju zvanom Duka iz Istočne Ilidže, kojeg je policija sprečila da baci bombu na ugostitetljski objekat u naselju Dobrinja četiri.\nPrema saznanjima Srne, Šilja je noćas pronađen u stanu svoje djevojke, gdje je pokušao da se sakrije.


"On i dalje ima delimičnu amneziju, ali to nije ništa neobično", rekao je Obrist.\nMorgenštern je prebačen na kliniku za rehabilitraciju u Klagenfurtu radi daljeg oporavka.\nTrostruki olimpijski šampion mogao bi da bude spreman za Zimske olimpijske igre u Sočiju, koje se održavaju od 7. do 23. februara.\nMorgenštern je prošlog petka tokom treninga izgubio ravnotežu u vazuhu, kada se okrenuo na levu stranu i pao na leđa i glavu.\nAustrijski ski skakač se povredio samo četitri nedelje pošto je zadobio povrede lica i prelom prsta prilikom pada na takmičenju za Svetski kup u nemačkom Titisi Nojštatu.\nČeški hokejaški sudija Pavel Lanika je umro pošto ga je tokom utakmice pak pogodio u glavu.\nPartizan deklasirao Olimpiju u reprizi finala Slohokej lige\nU utakmici 16. kola Slohokej lige, hokejaši Partizana pobedili su u Beogradu ljubljansku Olimpiju rezultatom 8:1 (2:0, 3:1, 3:0).\n"PONUDA TREBA BITI PRIHVAĆENA" Radnici Aluminija poručili da su spremni izaći na ulicu


Pjongjang opet lansirao interkontinentalnu balističku raketu\nBalistička raketa se testira putem sistema za precizno navođenje (arhivski materijal severnokorejske Centralne novinske agencija KCNA)\nSeverna Koreja lansirala je u petak još jednu interkontinentalnu balističku raketu (ICBM), što je drugo takvo lansiranje u svega nekoliko nedelja, saopšteno je iz Pentagona.\n“Otkrili smo i pratili lansiranje jednog projektila iz Severne Koreje”, saopštio je portparol Pentagona, Džef Dejvis. “Procenjujemo da je u pitanju interkontinentalna balistička raketa, a lansiranje se i očekivalo.”\nDejvis je dodao da je Severna Koreja lansirala projektil iz kompleksa fabrike oružja Mupjong-ni na severu zemlje. Kako je saopštio, raketa je letela nešto više od 40 minuta i prešla 1000 kilometara, pre nego što je pala u Japansko more, oko 163 kilometra od Hokaida, drugog najvećeg ostrva u Japanu.\nJapanski premijer Šinzo Abe naveo je da je raketa možda pala u ekonomsku zonu Japana u tom moru i sazvao je hitan sastanak svog kabineta da bi se razmotrio odgovor na potez Severne Koreje.\nSeverna Koreja je izvršila nekoliko proba balističkih raketa u protekle dve godine. Ranije ovog meseca, Pjongjang je po prvi put lansirao interkontinentalnu balističku raketu. Projektil je leteo 39 minuta i pao u Japansko more. Stručnjaci kažu da ICBM može da ima domet sve do američke države Aljaske.\n“Severna Koreja se polako pretvara u nuklearnu i raketnu silu pred našim očima”, kaže Heri Kazianis, direktor odbrambenih studija u Centru za nacionalni interes.\nSuzan Tornton, vršilac dužnosti pomoćnika državnog sekretara za Istočnu Aziju i Pacifik u svedočenju na Kapitol Hilu u četevrtak opisala je Severnu Koreju kao “najhitniju i najopasniju pretnju.”


Savet penzionera SNS Leskovac: Žrtva za bolju budućnost naše dece - Dnevnik Juga\nHome / GRADOVI / Leskovac / Savet penzionera SNS Leskovac: Žrtva za bolju budućnost naše dece\nSavet penzionera SNS Leskovac: Žrtva za bolju budućnost naše dece\nNa konferenciji za medije Srpske napredne stranke govorili su predstavnici novoformiranog Saveta penzionera ove stranke u Leskovcu.\nNovoformirani savet penzionera, pri Gradskom odboru Srpske napredne stranke, broji 15 članova i to je telo stalnog karaktera, koje će, u skladu sa svojim programom, raditi na poboljšanju položaja penzionera, kojih je na teritoriji grada više od 3o.ooo.\nPredsednik saveta, Bratislav Zdravković je, na današnjoj pres konferenciji, istakao da se uz imenicu penzioner, poslednjih godina, uglavnom vezuju reči smanjenje penzije, uz zaboravljanje da u Leskovcu nisu svi pogođeni ovom reformskom merom.\n– Znamo da je limit za smanjenje penzija bio 25 hiljada, a 90 posto penzionera u našem gradu čine oni sa primanjima do 23 hiljade. Još jedan podatak govori o tome da je procentualno manjem broju penzionera umanjena penzija. Naime, gotovo 16,5 hiljada naših sugrađana prima penziju, koja je manja od 18 hiljada.\nPenzioneri su navikli, još iz vremena dok su radili, da im se odbija od primanja na ime samodoprinosa, pomoći za poplavljene i pogođene zemljotresom, pa smo, kada je zemlja u tranziciji, morali da podnesemo žrtvu umanjenja penzija, jer to znači bolju budućnost za našu decu,rekao je Zdravković.\nOn je naveo da će Savet penzionera SNS-a, imati niz aktivnosti vezanih za stvaranje kvalitetnijih uslova za život najstarijih sugrađana, kroz saradnju sa Centrom za socijalni rad i drugim relevantnim institucijama.\nPrevious Savet penzionera SNS Leskovac: Žrtva za bolju budućnost naše dece\nNext Uredjenje korita reke Veternice od Hemijske škole do SRC Dubočica


Miško Đoković ima priliku da postane najekonomičniji vozač kamiona na svetu - KAMIONI.NET\nMiško Đoković ima priliku da postane najekonomičniji vozač kamiona na svetu\nFinalisti takmičenja Drivers’ Fuel Challenge by Volvo Trucks iz 23 države 19. septembra se u Geteborgu, u Švedskoj, u sedištu Volvo kamiona, takmiče se za titulu najekonomičnijeg vozača kamiona na svetu. Ovo takmičenje je jedinstveno na planeti jer je otvoreno za sve profesionalne vozače, bez obzira na to koju marku kamiona voze.\nTokom ovog proleća širom sveta održano je nekoliko izazovnih kvalifikacionih rundi, a pobednik nacionalnog nadmetanja u Srbiji je Miško Đoković, vozač Grade Transa iz Čačka. Na regionalnom finalu, održanom krajem avgusta u blizini Bratislave, u Slovačkoj, Đoković je osvojio treće mesto, čime se kvalifikovao za svetsklo finale u Geteborgu.\n„Veoma sam uzbuđen i izuzetno počastvovan što ću imati prilike da se takmičim u tako značajnoj konkurenciji – sa dvadesetdvojicom kolega iz celog sveta“, kaže 40-godišnji Miško Đoković, profesionalni vozač, koji Volvo kamionima upravlja još od 1999. godine.\n„Kao što se nisam posebno pripremao za kvalifikaciono takmičenje u Čačku, nacionalno finale u Novim Banovcima i regionalno finale na Slovakia Ringu u blizini Bratislave, tako neće biti ni treninga za Geteborg. Iz kamiona gotovo da ne izlazim, tako da mi naročite pripreme i nisu potrebne, a moj najbolji ‘trener’ je vlasnik kompanije u kojoj sam zaposlen, Gradimir Petrović“, šaleći se kaže Miško Đoković i dodaje: „Od prošle godine vozim novi FH sa Euro VI motorom – izuzetan tegljač u svakom pogledu, s kojim se odista može postići rekordno ekonomična potrošnja goriva“.\nTokom takmičenja vozači se ocenjuju na osnovu četiri različita kriterijuma koji utiču na potrošnju goriva. To uključuje vožnju i kočenje, korišćenje motora i menjača, sposobnost da se ispuni zadatak za zadato vreme i pridržavanje saobraćajnih pravila.\nSvi finalisti će biti objavljeni na Driver’s Fuel Challenge’s veb stranici www.driversfuelchallenge.com tokom septembra.\nTags: Volvo DFC 2014\nKAMIONI.NET > Kamioni > Miško Đoković ima priliku da postane najekonomičniji vozač kamiona na svetu


Montenegro Airlines se u saradnji sa Nacionalnom turističkom organizacijom Crne Gore i ove godine predstavio na 39. Međunarodnom sajmu turizma IFT "Top Resa 2017" u Parizu. Ovaj prestižni međunarodni sajam je okupio veliki broj specijalizovanih agencija iz oblasti turizma i avio-saobraćaja, najveće svjetske avio-kompanije, kao i poslovne ljude koji planiraju investicije u turizmu.\nPredstavnici crnogorske avio-kompanije su na Sajmu definisali nastavak saradnje sa francuskim turoperatorima i za narednu godinu. Riječ je o turoperatorima i agencijama sa kojima Montenegro Airlines ima dugogodišnju saradnju, kao što su MTO, Luminalis, Prodintur... Dokaz da za Crnom Gorom kao turističkom destinacijom vlada veliko interesovanje je i dogovorena serija čarter letova za sljedeću godinu za francuski grad Brive.\nPored redovnog saobraćaja ka Parizu, Montenegro Airlines za sljedeću godinu najavljuje povećanje broja letova ka Lionu, destinaciji ka kojoj će saobraćati dva puta sedmično tokom ljetnje turističke sezone.\nCrnogorska avio-kompanija Montenegro Airlines je od 01. aprila do 20. septembra 2017. godine zabilježila dobre komercijalne rezultate i prevezla 28.611 putnika sa francuskog tržišta i to: 25.074 putnika ka/iz Pariza i 3.537 ka/iz Liona. Ovaj rezultat postignut je sa flotom od 5 aviona. U periodu pred i post sezone Montenegro Airlines organizuje seriju čarter letova za Nant i Ajačo, čime ostvaruje jedan od strateških ciljeva nacionalne kompanije, kao generatora razvoja crnogorske turističke privrede, a to je povećanje broja putnika u periodu niske turističke sezone.


Početak/Društvo/Niški vatrogasci obeležili Dan Sektora za vanredne situacije i slavu vatrogasaca-spasilaca\nUprava za vanredne situacije u Nišu obeležila je dans Dan Sektora za vanredne situacije i slavu svih vatrogasaca-spasilaca taktičko-tehničkim zborom u parku Svetog Save u Nišu.\nVatrogasci-spasioci su izveli pokaznu vežbu, a na zboru bio je izložen deo vozila i opreme kako bi građani, a posebno najmlađi, mogli da ih vide.\n„17.septembra 2009. godine došlo je do reorganizacije sektora za zaštitu spasavanja koji je prerastao u sektor za vanredne situacije i taj dan se obeležava kao Dan sektora i ujedno je to i slava vatrogasaca. Kada su naši, niški vatrogasci na Hilandaru gasili požar koji je izbio tamo, jedan od monaha je predlložio da Sveta Neopalima Kupina ili Nesagoriva Kupina zaštitnik groma i vatre bude i zaštitnik vatrogasaca – spasilaca u Srbiji tako da se ovaj dan, 17. septembar slavi kao slava vatrogasaca u svih 27 organizacionih jedinstva u Srbiji“, rekao je Vanja Nađ, zamenik komadanta spasilačke brigade u Nišu, major – vatrogasac.\nSvake godine vatrogasna služba organizuje prijem vatrogasaca – spasilaca, oprema je kako kažu, zanovljena, i što se tiče vatrogasnih vozila i pripadajuće opreme koja se koristi u njihovom radu i procedurama.\nKao jedan od najvećih izazova u tekućoj godini, svakako su izdvojili požar na Eviji.\n„Četiri pripadnika vatrogasaca iz niške brigade su bili na Eviji zajedno sa 36 vatrogasaca iz čitave Srbije i tamo uspešno predstavili našu organizaciju i ugasili požar“.\nPrema njeogovim rečima, što se tiče Niša, od početka godine imali su povećan broj požar na otvorenom, ali i dosta izazova u vidu požara na ekonomskim objektima i građevinskim objektima.\nPored požara, druge intervencije na kojima učestvuju su intervencije na saobraćajnim vozilima prilikom sudara, poplave, tehničke intervencije, kao i tehničke intervencije sa opasnim materijama.\ndan slave slava vatrogasaca spasioci vatrogasci


Za samo 5 meseci od početka programa (*jul 2014). u budžet Republike Srbije je inkasirano 34 mil evra više nego prethodne godine na ime akciza na naftne derivate, odnosno većeg prometa goriva kroz legalne tokove .\nFalsifikovanje i šverc lekova i medicinskih proizvoda su globalna pitanja koja pogađaju sve zemlje.\nOve ilegalne aktivnosti ugrožavaju zdravstvo i blagostanje građana koji primaju lažne ili proizvode koji ne ispunjavaju standard, ali ugrožavaju i prihod vlasnika brendova. Takođe, ove aktivnosti podrivaju napore vlada da obezbede dostupnost jeftinih lekova za svoje građane, pomažući tako širenje bolesti, što može dovesti do razvoja patogena otpornih na lekove.\nUz primenu najnovije i najmodernije tehnologijie, Nanoinspekt jedini pruža mogućnost markiranja proizvoda, njegovog pakovanja i praćenja njegove distribucije – putem iskustva u pravljenju i održavanju rezultata. Sa ovakvim sveobuhvatnim pristupom,\nNanoinspekt pruža potpuno integrisane programe koji omogućavaju proizvođačima da zaštite svoje proizvode u sve složenijim snabdevačkim i distributivnim lancima.\nNaša ponuda obezbeđuje:\nVerodostojnost proizvoda po pitanju unutrašnjih karakteristika i pakovanja proizvoda\nGlobalno praćenje programa i usluga


Oko 1,35 miliona državljana BiH živi u inostranstvu – Informer\nOko 1,35 miliona državljana BiH živi u inostranstvu – podaci su internet istraživanja koje je Međunarodna organizacija za migracije (IOM) napravila u decembru 2010. godine.\nIstraživanje govori o stavovima mladih ljudi iz BiH koji žive u inostranstvu prema povratku na tržište rada u BiH. Ovo istraživanje urađeno je u okviru projekta ”Zapošljavanje i zadržavanje mladih” (YERP) u BiH, a prikupljani rezultati prikazani su danas na izložbi ”BIH ILI NE BIH”.\nPodaci istraživanja sugerišu da većinom emigriraju obrazovanija lica, što govori da u dijaspori postoji znatan potencijal ljudskog kapitala, što bi moglo biti iskorišćeno za razvoj zemlje ukoliko se u tu svrhu razviju adekvatne politike i mjere.\n“Na pitanje da li razmišljaju o povratku u BiH, pozitivno je odgovorilo 1 600 mladih ljudi, odnosno 49 odsto njih 1 600 razmišlja o povratku na kraće ili duže vrijeme“, rekla je predstavnik IOM-a Ajla Alić.\nIOM je anketom došao do podatka da je samo pet odsto ispitanika odlučilo da se nikada ne vrati u BiH, dok 33 odsto razmatra povratak, a 26 odsto lica još ne razmatra povratak, ali postoji mogućnost da donesu odluku da se vrate.\nAlićeva je dodala da je istraživanjem ustanovljeno da veliki broj državljana BiH koji žive u inostranstvu želi pomoći razvoju BiH, čak i kada ne razmatraju stalni povratak.\nNajveće prepreke povratku u BiH vezane su za teškoću pronalaženja posla, posebno u struci za koju je lice obrazovano, te nezadovoljavajuće ekonomsko i poslovno okruženje u državi.


Kia i Hyundai će sa Rimcem razvijati električna vozila\nDo 2020. godine kompanije će sarađivati u razvoju prototipova električnih vozila visokih performansi i vozila na gorive ćelije\n16. May 0\nHyundai Motor Group (HMG), koje je deo i Kia, i Rimac Automobili (Rimac) najavili su svoje strateško partnerstvo kroz koje grupa Hyundai-Kia (HMG) pojačava svoje napore da postane lider u proizvodnji električnih vozila visokih performansi (EV) i ojača svoj status u ostvarenju programa „čiste mobilnosti“ (eng. Clean Mobility).\nKia sa 16, Hyundai sa 64 miliona evra investicije\nGrupa će u projekat investirati ukupno 80 miliona evra - Hyundai Motor Company od toga 64, a Kia Motors Corporation 16 miliona evra. Kompanije će usko sarađivati u razvoju prototipova električnih verzija konceptnog sportskog vozila „N“ i vozila visokih performansi koje će imati pogon na gorive ćelije (FCEV).\n-Rimac je inovativna kompanija sa izuzetnim sposobnostima razvijanja električnih vozila visokih perfomansi - rekao je Đi-Sun Čung, izvršni potpredsednik HMG-a. - Njegovi start-up koreni i bogato iskustvo u saradnji sa automobilskim proizvođačima u kombinaciji sa tehnološkom raznovrsnošću znače da je Rimac idealan partner za nas. Radujemo se saradnji sa Rimcem na našem putu do „čiste mobilnosti.\n-Vrlo smo impresionirani brzim i odlučnim inicijativama Hyundai-Kia grupe. Verujemo da će ovo tehnološko partnerstvo stvoriti maksimalnu vrednost za našu kompaniju i njene kupce. Rimac je još uvek mlada i relativno mala, ali brzorastuća kompanija. U HMG-u vidimo snažnog investitora i tehnološkog partnera i verujemo da će nas ta saradnja učvrstiti na prvom mestu među dobavljačima električnih komponenti u automobilskoj industriji - rekao je Mate Rimac, osnivač i izvršni direktor kompanije Rimac Automobili.\nRimac, koji trenutno ima 500 zaposlenih, nastao je 2009. godine u Hrvatskoj kao garažni projekat Mate Rimca sa vizijom stvaranja sportskih vozila 21. veka. Od tada je brzo prerastao u tehnološku kompaniju sa ekspertizom u rasponu od visokoefikasnih električnih pogona do različitih upravljačkih tehnologija i baterijskih sistema.\nGrupa HMG ovim će partnerstvom dodatno ojačati svoje postojeće istraživačko-razvojne sposobnosti kako bi provela plan elektrifikacije koji uključuje dolazak 44 novih modela do 2025. godine koji će biti ekološki prihvatljiviji.\n-Želimo izraditi vozila visokih performansi koja nisu samo brza i snažna, nego i zadovoljavaju najveća očekivanja naših kupaca o vozilima iz snova - rekao je Tomas Šemera, izvršni potpredsednik i vođa odeljenja za proizvode. - Naš je cilj učiniti električna vozila popularnijima i stvoriti društvenu vrednost kroz vodeću tehnologiju i inovacije na području performansi.\nPrvi SUV koji je uspeo da pređe Antarktik


INFO ::: Naslovna - Aktuelnosti > Aktuelnosti arhiva - STRANA 3 > Milivoj Bešlin: Hitlerovi saveznici\nMilivoj Bešlin: Hitlerovi saveznici\nHistoričar iz Novog Sada: Fašizam i nacionalizam, koji su tokom 1940-ih bili u kolaboraciji, rehabilituju se da bi se rehabilitovali zločini iz 1990-ih\n29. oktobar 2015, Portalnovosti\nKada govorimo o svežem slučaju Milana Nedića, reč je pre svega o rehabilitaciji fašizma jer se Nedićeva rehabilitacija ne može drugačije tumačiti. Mihailović je takođe bio kolaboracionista i prirodno je da je njegova rehabilitacija prethodila Nedićevoj. Kada bih bio ironičan, pitao bih zašto srpsko pravosuđe ne rehabilituje Hitlera, pa će tako rehabilitovati i sve njegove saveznike. Naravno, u osnovi svega je nacionalistička ideologija. Svi nacionalizmi, i srpski i hrvatski, završili su u kolaboraciji. Zato imaju potrebu da svoje ideološke pretke oslobode istorijske stigme zbog kolaboracije i zločina. Ako bi Srbija rehabilitovala Nedića, a nadam se da neće, mislim da bi tada značajno prednjačila u regionu.\nSama činjenica da se pominje i pokreće taj postupak, iako Nedić nikad nije pravosnažno osuđen, govori o apsurdnosti ideje gdje se rehabilituje jedna politika i ideologija, a ne ličnost jer nije bilo sudskog postupka.\nTrebamo li sada očekivati rehabilitaciju npr. Dragog Jovanovića, Tase Dinića ili Dimitrija Ljotića?\nRehabilitacija Nedića je rehabilitacija svih njegovih ministara. U javnosti je već rehabilitovan zamenik ministra prosvete Vladimir Velmar Janković koji ima ulicu u Beogradu i danas važi za uglednog književnika. Što se tiče Jovanovića kao šefa policije, njegova slika je u mandatu prethodne gradske vlasti u Beogradu bila među slikama gradonačelnika, iako to formalno nikad nije bio. Rehabilitaciju pokrene istoriografija, pa medij i društvo, a pravosuđe samo overi čitavu sliku.\nDa li je SPS jedina partija koja je bila protiv rehabilitacije?\nTo je delimično tačno, jer pitanje antifašizma je vezano ne samo uz onaj iz Drugog svetskog rata nego i onaj iz devedesetih godina. Fašizam i nacionalizam koji su tokom 1940-ih bili u kolaboraciji, rehabilituju se da bi se rehabilitovali zločini iz 1990-ih, tako da se ne bih uzdao u SPS koji je tada bio na vlasti. S druge strane, postoje snage koje nisu u političkim partijama, postoje istoriografi, delovi intelektualne elite i medija koji ne dopuštaju reviziju istorije.\nPati li srpska historiografija od autoviktimizacije?\nNaravno da pati, ali svi nacionalizmi gledaju da sebe predstave kao žrtvu, pa to radi i srpski. Kada ste žrtva, vi se ekskulpirate za sve zločine koji su u ime srpstva počinjeni. Beograd je jedan od prvih gradova proglašen slobodnim od Jevreja. Nemci su u tome pomagali, ali ključne stvari su obavljali domaći ljudi. Tako je bilo u čitavoj istočnoj Evropi koja danas rehabilituje svoje kvislinge, odgovorne zbog holokausta.\nKako se nosite s napadima neistomišljenika?\nNe zanima me da li se moj stav razlikuje od većine, već istoriografski metod. Kritička istoriografija je nauka i ako se držite istorijskih izvora, stavljate ih u kontekst i obavljate analizu, dođete do saznanja. Onima koji me napadaju uvek kažem da pređu isti istraživački put, pa da razgovaramo. Ipak, u Srbiji nema puno onih koji nas napadaju kad je u pitanju Drugi svetski rat, tu postoje političke strukture i dosta istoričara koji odbijaju revizionizam, ali ključna tačka u Srbiji gde možete biti izloženi napadu su ratovi 90-ih jer oko njih u srpskom društvu nije otvorena rasprava. Kad su u pitanju 40-te, čak ni Dražina rehabilitacija nije izazvala pozitivnu reakciju u srpskom društvu - više je bilo negativnih.


EU: Protesti da budu mirni , u okvirima zakona, kao pre vikenda - Jutarnji GLASnik\nEU se oglasila: Protesti da budu mirni , u okvirima zakona, kao pre vikenda\nBRISEL: Portparolka EU Maja Kocijančić izjavila je danas za Tanjug da protesti u Srbiji treba da budu mirni i u okvirima zakona kao što je to, istakla je, bilo pre ovog vikenda.\nOna je, povodom eskalacije nasilja na protestima u Srbiji, pozvala na mir i uzdržanost.\nIako pravo građana na mirne demonstracije ostaje osnovna vrednost demokratije i mora biti poštovano, protesti bi trebalo da ostanu mirni i u okvirima zakona, kao što je to bio slučaj pre ovog vikenda, izjavila je Kocijančić za Tanjug.\nKocijančić: Parlament mora da bude mesto koje će obezbediti diskusije\nU svojoj prvoj izjavi povodom dešavanja na ulicama Beograda prethodnog vikenda, Kocijančić je na pitanje Tanjuga o blokadi javnog servisa od strane opozicionih lidera i grupe protestana, ponovila da parlament mora da bude mesto koje će obezbediti diskusije, u cilju pronalaženja zajedničkih rešenja i razmotriti zabrinutosti u jasnosti.\nPortparolka EU je ovom prilikom naglasila važnost strukturnog dijaloga sa civilnim društvom.\nIzvor: Agencije,Dnevnik Foto:Screenshot\nFrancuska ministarka Loazo: Srbija pouzdan i jedan od najbitnijih partnera EU\nTagged EU, KOCIJANČIĆ, O PROTESTIMA, PROTESTI


KAD SE DIGNE KUKA I MOTIKA: Dodikovi savjetnici i plaćenici osuli najžešću paljbu do sada po MEKTIĆU! | Slobodna Bosna\nKAD SE DIGNE KUKA I MOTIKA: Dodikovi savjetnici i plaćenici osuli najžešću paljbu do sada po MEKTIĆU!\n"Mektić je eksponent nekih politika kojima nije interes stabilnost BiH i miran suživot njenih naroda. Politički je instrumentalizovao funkciju koju obavlja da bi se obračunavao sa neistomišljenicima, što će kad-tad doći na naplatu", rekao je Ćeranić.\n18. Mar. 2018 18. Mar. 2018\nMinistarstvo bezbjednosti BiH označilo je kao bezbjednosnu prijetnju po BiH Ravnogorski pokret, vojvodu Slavka Aleksića, ruski Moto-klub "Noćni vukovi", udruženja "RS - Čast otadžbine" iz Beograda, "Veterane Republike Srpske", kao i radikalne selefiste. Nakon ove informacije Dodikovi takozvani savjetnici za bezbjednost osuli su do sada najžešću paljbu po ministru bezbjednosti BiH Draganu Mektiću.\nProf. Predrag Ćeranić, kojeg Dodikovi mediji tituliraju kao stručnjaka za bezbjednost, izjavio je da ministar bezbjednosti Mektić širi dezinformacije čime uznemirava javnost, te iznosi neosnovane i neargumentovane teze o tome da neko iz Republike Srpske šalje djecu na vojnu obuku u Rusiju i formira paravojne formacije.\nOn kaže da se ne može smatrati pouzdanim to što je jedan od portala objavio informaciju o bezbjednosnim prijetnjama po BiH, jer je riječ o dokumentu koji je pod oznakom tajnosti i dostavljen je Zajedničkoj komisiji za odbranu i bezbjednost BiH.\n"Međutim, ukoliko je ovo i tačno, postavlja se pitanje zar ima veće bezbjednosne prijetnje po BiH od Mektića", upitao je Ćeranić.\n"Mektić mene neće ućutkati, niti Dževada Galijaševića i Miroslava Lazanskog, jer ukazujemo na bezbjednosne prijetnje kojima je izložena Republika Srpska i BiH", zaključio je Ćeranić.\nTakozvani stručnjak za bezbjednost Dževad Galijašević izjavio je da organizacije u Republici Srpskoj za koje Ministarstvo bezbjednosti BiH i resorni ministar Dragan Mektić smatraju da su prijetnja po bezbjednost BiH nikada u svom djelovanju nikoga nisu ubile, niti bilo šta drugo uradile, te da su bezbjednosne strukture na nivou BiH najveća prijetnja po bezbjednost građana.\n"Način na koji se suočavamo sa njihom izvještajima putem sarajevskim medija govori da tu nema bezbjednjaka i bezbjednosti. Najveća prijetnja po BiH su Mektić i direktor Obavještajno-bezbjednosne agencije BiH Osman Mehmedagić Osmica", zaključio je Galijašević.\nI domaćin "Srbske časti" u Banjoj Luci i predsjednik Udruženja "Veterani Republike Srpske" Duško Vukotić, dobio je prostotor na RTRS-u gdje je kazao da ministar bezbjednosti BiH Dragan Mektić najveća prijetnja po bezbjednost BiH, jer neargumentovano govori o udruženjima iz Republike Srpske.\n"Ukoliko je tačna informacija, koju je objavio jedan od portala, da su najveća prijetnja po bezbjednost BiH udruženja i pojedinci iz Republike Srpske, onda se može reći da je BiH sigurno najbezbjednije mjesto u svijetu", rekao je Vukotić.\nOn kaže da bi o svemu trebalo da raspravlja Narodna skupština Republike Srpske i da će sve učiniti da tako i bude.\nČOVIĆ PROZIVA, DODIK SE RADUJE: "Uskoro formiramo Vijeće ministara BiH..."


JAVNA PREDUZEĆA U SRBIJI SU NEEFIKASNA ZBOG VELIKOG UTICAJA POLITIKE NA NJIHOV RAD I TREBALO BI IH KORPORATIZOVITI DA BI POSTALA EFIKASNA\nTo je ocenjeno na okruglom stolu "Uvodjenje korporativnog upravljanja u javna preduzeća".\nDirektor za strategiju Javnog preduzeća PTT Srbije Željko Ivanji ocenio je da je upravljanje javnim preduzećima neefikasno i politizovano, ističući da ne postoji ni sistem odgovornosti.\nU javnom preduzećima se, kako je istakao, postaljaju nestručni upravni odbori, dodajući da se to može reci i za menadžere.\nČlanovi upravnih odbora nemaju nikakva znanja iz korporativnog upravljanja, a Srbija je na jako slabom mestu i po pouzdanosti menadžmneta, rekao je Ivanji na skupu koji je održan na Fakultetu za ekonomiju, finansije i administraciju (FEFA).\nIvanji je istakao da je u javnim preduzećima potrebno uraditi korporitivizaciju i obezbediti nezavisnost nadzornih odbora koji kontrolišu rad menadžnemta kako bi mogli da odbiju pritiske vlade.\nPredsednik Udruženja korporativnih direktora Srbije (UKDS) Toplica Spasojević je istakao značaj javnih preduzeća u Srbiji, navodeći da u bruto domaćem proizvodu učestvuju sa 50 odsto i kao snedbavač znatno utiču na rad privrede.\nOn je ocenio da je ključni problema javnih preduzeća veliki uticaj politike na dnevne, ali i na strateške odluke, kao i to što služe za održavnaje standarda gradjana. To se, prema njegovim rečima, posebno vidi pred izbore, kao da preko tih preduzeća političari pokazuju koliko brinu o gradjanima.\nSPASOJEVIĆ JE PREDLOŽIO DA SOCIJALNE FUNKCIJE IDE PREKO BUDŽETA, A DA JAVNA PREDUZEĆA POČNU DA RADE PO TRŽISNIM PRINCIPIMA.\nTako će se videti kako javna preduzeća stvarno funcionišu. Kad bi cena struje bila na nivou cene u regionu mogli bi trazimo od EPS da ima i istu profitabinost kao kompanije u regionu, rekao je Spasojević.\nOn se složio da je problem javnih preduzeća i onih koji ih kontrolušu i predložio da budući članovi nadzirnoh odbora prodju kurs i dobiju sertifikate.\nIstakao je se u upravne odbore postavljaju ljudi po partijskoj liniji i naveo primer NIS-a u čiji su upravni odbor, kada su kupili udeo u toj kompaniji, Rusi "stavili stvarno velike eksperte, a Srbija izuzetno političke kadrove".\nZato sada imamo to da NIS sada izvlači tri puta više nafte sa polja u Srbiji, nego pre privatizacije i uz nisku rudnu rentu stvara veliki ekstra profit, rekao je Spasojević.\nProfesor Korporativnog upravljanja na FEFA Katarina Đulić ocenila je politička volja za korporativizacijom javnih preduzeca ne postoji, jer bi tako, kako je rekla, bile izgubljene lične i političke rente.\nOna je navela da, prema isteraživanju, u Srbiji postoji oko 1.300 javnih preuzeća koji zaposljavaju oko 280.000 ljudi, odosno 15 odsto ukupnog broja zaposlenih.\nTa preduzeća su u 2010. imala gubitak oko milijardu evra li 3,5 odsto BDP, a za subvencije je u istoj godini dato novca u vrednosti od 2,7 odsto BDP-a, rekla je Đulićeva.


EU nastavlja da podržava izgradnju koridora 5c\nBy Mladen Dragojlovic / Објављено на: March 13, 2020\nŠef Delegacije Evropske unije u BiH i specijalni predstavnik EU ambasador Johann Sattler bio je domaćin sastanka na visokom nivou o Koridoru 5c održanom u Sarajevu, kojem su prisustvovali nadležni zvaničnici sa državnog i entitetskih nivoa, te predstavnici Evropske investicione banke (EIB) i Evropske banke za obnovu i razvoj (EBRD), kako bi razgovarali o ubrzavanju radova.\n“Koridor 5c najambiciozniji je investicioni program u Bosni i Hercegovini, koji zahteva značajna finansijska sredstva i ljudske resurse. Do sada je Evropska unija obezbedila više od 200 miliona evra bespovratnih sredstava kroz Investicioni okvir za Zapadni Balkan (WBIF) za izgradnju 11 poddionica autoputa na Koridoru 5c u BiH, nadopunjavajući zajmove EIB-a i EBRD-a,” kaže Delegacija EU u BiHu saopštenju za javnost.\nAmbasador Johann Sattler izjavio je: „Pet godina nakon pokretanja Agende za povezivanje i u susret Samitu EU-Zapadni Balkan koji će se održati u Zagrebu 6. i 7. maja 2020. godine, sastali smo se kako bismo napravili pregled trenutnog stanja i razgovarali o budućim planovima za razvoj i završetak radova na autoputu Koridor 5c u BiH. Nastavak investiranja u Koridor 5c je prioritet koji će obezbediti moderne transportne veze koje povezuju zemlju sa regionom i EU za dobrobit građana i ekonomije. Bosna i Hercegovina može mobilisati resurse i tehničke kapacitete za ubrzavanje radova.”\nTokom sastanka, predstavnici relevantnih vlasti potvrdili su opredelenje za ubrzavanje pripreme i provođenja dosadašnjih ulaganja u Koridor 5c.\nPremijer Federacije Bosne i Hercegovine Fadil Novalić istakao je potrebu za stvaranjem povoljnog okruženja za rast privatnog sektora i investicija, te dodao da su brza izgradnja infrastrukture i fiskalni rast prepoznati kao prioriteti u okviru plana socio-ekonomskih reformi.\nMinistar saobraćaja i veza Republike Srpske Đorđe Popović istakao je da Evropska unija na godišnjem nivou izdvaja značajna sredstva za razvojne projekte, i iskazao nameru za nastavak saradnje i na narednim projektima.\nEvropska unija je 2015. godine pokrenula Agendu za povezivanje za Zapadni Balkan te obezbedila izdvajanje znatnih bespovratnih sredstava za sufinansiranje ključnih transportnih i energetskih veza u regionu do 2020. godine.\nRadovi su u toku na nekoliko aktivnih gradilišta u zemlji, i BiH je posvećena da se privedu kraju. Projekat povezivanja u kojem je ostvaren najveći napredak u regionu je most u Svilaju koji će biti dovršen do ovog leta. Dugo iščekivani radovi su napokon započeli na izgradnji mosta u Gradišci, kao i autoputa između Rudanke i Johovca. Gradilište tunela u Zenici je nedavno otvoreno, te će krajem ovog meseca biti obeležen i početak radova na iskopu tunela na Ivanu.


DELEGACIJA CRNE GORE POLOŽILA VIJENAC NA SPOMENIK PARTIZANU BORCU\nMarković: Crna Gora je slobodna i demokratska zemlja\nPODGORICA - Crna Gora danas je slobodna i demokratska država u kojoj svaki građanin ima uslove za sveu kupan razvoj i prosperitet - poručio je juče potpredsjednik Vlade Duško Marković.\nOn je, sa poslanikom Izetom Bralićem i potpredsjednikom SUBNOR-a Zuvdijom Hodžićem, bio u delegaciji Crne Gore koja je, povodom Dana pobjede, položila vijenac na spomenik Partizanu borcu na Gorici. Vijenac su položili i predstavnici ambasada u našoj zemlji. Marković je nakon polaganja vijenca rekao da je Dan pobjede, „dan kada su principi slobode, demokratije i ljudskog\ndostojanstva nadvladali zlo koje je propagirala fašistička filozofija“.\n- I danas smo, nakon ovoliko godina, u prilici da konstatujemo da su demokratija i sloboda savremeni principi slobodnog čovječanstva. Danas i mi u Crnoj Gori uživamo privilegije te pobjede i tog uspjeha saveznika i čitavog čovječanstva - kazao je Marković. Kako je naveo, ovo je dan koji treba da nas podsjeća na ružnu prošlost, a istovremeno dan koji treba da nas podstiče da gradimo mir i doprinosimo stabilnosti radi budućih generacija i kvaliteta njihovog života. Bralić je kazao da je Dan pobjede značajan datum i za Crnu Goru i dan kada je nad ovim prostorom svanula sloboda i kada je naša zemlja krenula savremenim tokovima i u izgradnju savremene istorije. Predsjednik SUBNOR-a Podgorice Boro Banović istakao je da „ove godine boračka organizacija i antifašisti Crne Gore pokušavaju da se oduže, bar onoliko koliko mogu, žrtvama koje su pale za slobodu koja je svjetlija i vrednija od svega drugog“.\n- Za ovakvu današnju Crnu Goru se vrijedilo boriti - poru- čio je Banović. Povodom 9. maja, Dana pobjede, vijence na spomenik Partizanu borcu na Gorici položili su predstavnici Socijalističke narodne partije, Socijaldemokratske partije, Pozitivne, Demokratske Crne Gore i Građanskog pokreta Ujedinjena reformska akcija.


NAJBOLJE SE PRODAJE U VOJVODINI\nNajviše margarina prodato je u hiper/super marketima, i to po sva tri prodajna kriterijuma – vrednosno 47,2%, količinski 48,4% i komadno 47,6%, a slede velike/srednje prodavnice, odnosno formati od 40m² do 300m².\nNa osnovu analize tržišta kojom je obuhvaćen period od avgusta 2018. do jula 2019. godine, u Srbiji je uočljiv pad ukupne prodaje margarina u odnosu na prethodno posmatrani period, i to po sva tri kriterijuma – vrednosno -10%, količinski -9,6% i komadno -8,8%.\nZnačajno je pomenuti da je u vezi sa kanalima preko kojih margarin stiže do kupaca, a uključeni su objekti hiper/super marketa, velikih/srednjih prodavnica, malih prodavnica i kiosaka i paviljona, u odnosu na prethodno posmatrani period zabeležen pad prodaje margarina u svim kanalima prodaje osim u kioscima i paviljonima koji u ukupnoj prodaji učestvuju tek sa 0,1%.\nPosmatrano po regionima Srbije, vrednosna prodaja margarina najveća je u Vojvodini (37,9%), u Beogradu iznosi 22,7%, u centralno-zapadnoj Srbiji je 18,6% i u jugoistočnoj Srbiji 20,7%. Ukoliko pogledamo trend količinske prodaje margarina, po tom kriterijumu takođe prednjači region Vojvodine sa 36,3%, na drugom mestu je Beograd sa 21,6%, sledi jugoistočna Srbija sa 22,1% i na kraju centralno-zapadna Srbija sa 21,4%.\nPosmatrajući kanale preko kojih margarin stiže do potrošača, a to su hiper/super marketi, velike prodavnice, male prodavnice i trafike, najviše ovih proizvoda prodato je u hiper/super marketima, i to po sva tri prodajna kriterijuma (vrednosno 47,2%, količinski 48,4% i komadno 47,6%), slede velike/srednje prodavnice odnosno formati od 40m² do 300m², dok je najmanje ovih proizvoda u posmatranom periodu prodato u malim prodavnicama i kioscima i paviljonima.\nKada govorimo o najvećim proizvođačima margarina, najzastupljeniji na srpskom tržištu su sledeći (poređani po abecednom redu): Dijamant, Minerva SA, Nizegorskij, Unisol i Vital AD. Ovih pet proizvođača ‘zauzima’ 99% vrednosnog i 98,7% količinskog udela u ukupnoj prodaji margarina na srpskom tržištu.\nPo nameni i količini masti\nStoni margarin učestvuje sa 54% vrednosnog i 61,7% količinskog udela, margarin za mazanje sa 44,1% vrednosnog i 37% količinskog udela, dok stoni margarin i margarin za mazanje sa ukusima imaju znatno manje učešće.\nZa analizu prodaje margarina važna je i njegova podela po nivou masti na: margarin sa 81,5% masti, margarin sa 80% masti, margarin sa 60% masti, margarin sa 40% masti… Najveći udeo u prodaji ovih proizvoda ima margarin sa 81,5% mlečne masti, na koji ‘odlazi’ 21,5% vrednosnog i 24,3% količinskog udela, slede margarin sa 80% mlečne masti i margarin sa 60% masti.\nNajviše se proda margarina bez dodatog ukusa i u ukupnoj prodaji margarina on učestvuje sa 98,1%, dok margarin sa ukusom vanile učestvuje sa 0,7%.\nUkoliko posmatramo da li je dijetalan ili ne, vrednosno se više proda nedijetalnog margarina – on učestvuje sa 80,6% u ukupnoj prodaji margarina.\nTakođe, u analizu prodaje ovog proizvoda uključena je i njegova podela po tipu pakovanja na: uvijeni (wrapped) i u posudi (tub). U Srbiji je u analiziranom periodu najviše prodato margarina uvijenog u foliju, na njega u ukupnoj prodaji ‘otpada’ 55,6% vrednosnog i 63,2% količinskog udela.\nNa kraju, takođe važna za analizu prodaje margarina jeste i njegova podela po veličini pakovanja. Najviše margarina prodato je u pakovanju od 250g (vrednosno 77,6% i količinski 76,7%), a zatim od 500g. Sva ostala pakovanja margarina imaju manji vrednosni i količinski udeo u ukupnoj prodaji ovog proizvoda na srpskom tržištu u posmatranom periodu.


U Sremskoj Rači počele pripreme za izgradnju auto-puta\nU Sremskoj Rači počele pripreme za izgradnju auto-puta\nNa površini od pet hektara na području Sremske Rače počele su pripreme za izgradnju auto-puta Beograd-Sarajevo.\nTrenutno je zaposleno 35 radnika iz Turske, a u toku je postavljanje montažnih kućica za graditelje firme "Tašjapi", kao i priprema terena, pišu "Večernje novosti".\nNa ovom dijelu biće izgrađena 23 kilometra puta sa dvije petlje, te most preko Bosuta i Save, a cio posao procijenjen je na 250 miliona evra.\nRadovi na dionici auto-puta od Sremske Rače do Kuzmina u dužini od 17 kilometara, ozvaničiće početak izgradnje jednog od najvećih infrastrukturnih projekata od izuzetnog značaja.\nNačelnik Gradske uprave za opšte i zajedničke poslove i imovinu Sremske Mitrovice Miroslav Jokić rekao je da će biti izgrađeno više desetina objekata za smještaj do 1.000 radnika.\n"Biće izgrađen kamp i restoran za ishranu radnika, ali i asfaltne i betonske baze", rekao je Jokić.\nKroz Kuzmin, Bosut i Sremsku Raču, na putu ka Republici Srpskoj dnevno prođe nekoliko hiljada vozila.\nU junu se očekuje zvanični početak izgradnje dionice Kuzmin-Sremska Rača koja će biti dio auto-puta od Beograda do Sarajeva.